 

 VRTEC NAVIHANČEK

LETNI DELOVNI NAČRT

OŠ SREDIŠČE OB DRAVI

za šolsko leto 2024/25

**1. del: OSNOVNA ŠOLA**

 **Ravnateljica:**

 **mag. Jasna Munda**

Središče ob Dravi, september 2024

Na podlagi 31. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13, 46/16 – ZOFVI-K, 76/23 in 16/24) je **SVET OSNOVNE ŠOLE SREDIŠČE OB DRAVI** na seji dne **30. 9. 2024** sprejel Letni delovni načrt OŠ Središče ob Dravi za šolsko leto 2024/25.

UVOD

Letni delovni načrt je osnovni in obvezni dokument zavoda, ki ga podrobno opredeljuje 31. člen Zakona o osnovni šoli:

*»Z letnim delovnim načrtom se določijo vsebina, obseg in razporeditev vzgojno-izobraževalnega in drugega dela v skladu s predmetnikom in učnim načrtom in obseg, vsebina in razporeditev interesnih in drugih dejavnosti, ki jih izvaja šola. Določi se delo šolske svetovalne službe in drugih služb, delo šolske knjižnice, aktivnosti, s katerimi se šola vključuje v okolje, obseg dejavnosti, s katerimi šola zagotavlja zdrav razvoj učencev, oblike sodelovanja s starši, strokovno izpopolnjevanje učiteljev in drugih delavcev, sodelovanje z visokošolskimi zavodi, ki izobražujejo učitelje, raziskovalnimi inštitucijami, vzgojnimi posvetovalnicami oziroma svetovalnimi centri, sodelovanje z zunanjimi sodelavci in druge naloge, potrebne za uresničitev programa osnovne šole. Letni delovni načrt sprejme svet osnovne šole v skladu z zakonom in drugimi predpisi najkasneje do konca meseca septembra v vsakem šolskem letu.«*

Načrt vsebuje vse temeljne aktivnosti, ki jih bo OŠ Središče ob Dravi kot javni zavod izvajala v šolskem letu 2024/25 in tako skupaj z ostalimi dejavniki zagotavlja sistematično uresničevanje obveznega in razširjenega programa v skladu z zakonom in izvršilnimi predpisi. V letnem delovnem načrtu so določeni obseg, vsebina in organizacija vzgojno-izobraževalnega dela ter pogoji za njihovo izvedbo v skladu z veljavnimi standardi in normativi.

**Podatki, navedeni v tem načrtu, se ob izvajanju programa po potrebi dopolnjujejo in spreminjajo. Sestavni del letnega načrta so tudi drugi programsko-operativni dokumenti, ki jih pripravljajo in sprejemajo posamezni strokovni organi zavoda.**

Predlog letnega delovnega načrta je pripravila ravnateljica zavoda mag. Jasna Munda, pri načrtovanju posameznih nalog so sodelovali vsi strokovni delavci zavoda. LDN so obravnavali učiteljski zbor, vzgojiteljski zbor, Svet staršev vrtca, Svet staršev šole in Svet zavoda.

Ravnateljica zavoda poroča o realizaciji LDN Svetu zavoda vsaj enkrat v letu.

1. USMERITVE VZGOJNO-IZOBRAŽEVALNEGA TER DRUGEGA DELA V ŠOLSKEM LETU 2024/25

**VIZIJA ŠOLE**

***V vrtcu in šoli smo in bomo kot velika družina, ki vzgaja demokratično in uči življenjsko, kjer so doma ljubezen, spoštovanje, strpnost, strokovnost in ustvarjalnost.***

**POSLANSTVO ŠOLE**

Naše poslanstvo je ustvarjati **spodbudno okolje** za učenje in razvoj; zagotavljati pogoje za optimalni razvoj vseh otrokovih potencialov: da si **pri kakovostnem pouku** in drugih dejavnostih uspešno **pridobijo** tiste **spretnosti, znanja in navade** ter **osnovne življenjske vrline**, kot so **samostojnost**, **poštenost,** **odgovornost, strpnost in solidarnost**;vsakemu otroku **s primernimi učnimi strategijami** in **z opremo** omogočiti, da bo dosegel največ; razvijati **strokovnost,** posebej na področju komunikacije, timskega dela, vodenja in odločanja, krepiti poklicno samozavest in avtonomijo; razvijati konstruktivno **sodelovanje z okoljem.**

Trudili se bomo za prijazno šolo z **dobrimi medosebnimi odnosi** in s prijetnim počutjem v našem drugem domu.

**IZVEDBENE USMERITVE**

Sledili bomo **ciljem**, postavljenim v 2. členu **Zakona o osnovni šoli**:

– zagotavljanje kakovostne splošne izobrazbe vsemu prebivalstvu;

– spodbujanje skladnega telesnega, spoznavnega, čustvenega, moralnega, duhovnega in socialnega razvoja posameznika z upoštevanjem razvojnih zakonitosti;

– omogočanje osebnostnega razvoja učenca v skladu z njegovimi sposobnostmi in interesi, vključno z razvojem njegove pozitivne samopodobe;

– pridobivanje zmožnosti za nadaljnjo izobraževalno in poklicno pot s poudarkom na usposobljenosti za vseživljenjsko učenje;

– vzgajanje in izobraževanje za trajnostni razvoj in za dejavno vključevanje v demokratično družbo, kar vključuje globlje poznavanje in odgovoren odnos do sebe, svojega zdravja, do drugih ljudi, svoje kulture in drugih kultur, naravnega in družbenega okolja, prihodnjih generacij;

* razvijanje zavesti o državni pripadnosti in narodni identiteti, vedenja o zgodovini Slovencev, njihovi kulturni in naravni dediščini ter spodbujanje državljanske odgovornosti;

– vzgajanje za obče kulturne in civilizacijske vrednote, ki izvirajo iz evropske tradicije;

– vzgajanje za spoštovanje in sodelovanje, za sprejemanje drugačnosti in medsebojno strpnost, za spoštovanje človekovih pravic in temeljnih svoboščin;

– razvijanje pismenosti in razgledanosti na besedilnem, naravoslovno-tehničnem, matematičnem, informacijskem, družboslovnem in umetnostnem področju;

– razvijanje pismenosti ter sposobnosti za razumevanje in sporočanje v slovenskem jeziku, na območjih, ki so opredeljena kot narodnostno mešana, pa tudi v italijanskem in madžarskem jeziku;

– razvijanje sposobnosti sporazumevanja v tujih jezikih;

– razvijanje zavedanja kompleksnosti in soodvisnosti pojavov ter kritične moči presojanja;

– doseganje mednarodno primerljivih standardov znanja;

– razvijanje nadarjenosti in usposabljanje za razumevanje in doživljanje umetniških del ter za izražanje na različnih umetniških področjih;

– razvijanje podjetnosti kot osebnostne naravnanosti v učinkovito akcijo, inovativnosti in ustvarjalnosti učenca.

**PREDNOSTNE NALOGE**

1. **Zagotavljanje kakovostnega, vključujočega, pravičnega in trajnostno naravnanega vzgojno-izobraževalnega procesa s poudarkom na: razvoju prečnih veščin, razvoju prožnih oblik učenja, aktivni vlogi učencev, sodobnih in inovativnih pristopih učenja in poučevanja, formativnem spremljanju, Fit pedagogiki, uporabi sodobnih tehnologij, medpredmetnem povezovanju, individualizaciji, diferenciaciji in personalizaciji.**
2. **Načrtovanje, izvajanje in spremljanje izvajanja dejavnosti po Kurikulumu za razširjeni program osnovne šole** (v nadaljevanju RaP).
3. Udejanjanje načel formativnega spremljanja v vzgojno-izobraževalnem delu.
4. Zagotavljanje varnega in spodbudnega učnega okolja za vse učence. Sodelovanje z ZRSŠ v razvojni nalogi: Varno in spodbudno učno okolje 2023-2026.
5. Sodelovanje v projektu Digitrajni učitelj 2023-2026 (Založba Rokus Klett).
6. Vzgoja za trajnostni razvoj na vseh področjih življenja in dela v šoli.
7. Delo v centraliziranem multilateralnem evropskem projektu Fit4Kid Network (Kids in Motion), v Fit programu Kako motivirati za učenje (na kratko: Fit pedagogika).
8. Nadaljevanje dela, ki smo ga zastavili v preteklih šolskih letih v razvojnih projektih ZRSŠ: *Opolnomočenje učencev z izboljšanjem bralne pismenosti in dostopa do znanja*, spodbujanje metakognicije in razvoja kritičnega mišljenja učencev, *Naravoslovna in matematična pismenost: spodbujanje kritičnega mišljenja in reševanja problemov.*
9. Izvajanje elementov NTC-programa pri pouku in ostalih strategij za spodbujanje razvoja kritičnega mišljenja pri učencih (debata, strategije kritičnega mišljenja ...).
10. Usposabljanje delavcev na različnih področjih: digitalne kompetence strokovnih delavcev, novosti v pedagoški praksi …

2. OSNOVNI PODATKI O ZAVODU

**ORGANIZIRANOST ZAVODA**

**OŠ SREDIŠČE OB DRAVI**

Naslov: Osnovna šola Središče ob Dravi

 Slovenska cesta 22

 2277 Središče ob Dravi

e-pošta:**os.sredisce-ob-dravi@guest.arnes.si**

*spletna stran:* ***https://www.ossredisceobdravi.si***

**VZGOJNO-VARSTVENA ENOTA VRTEC NAVIHANČEK**

Lokacija: Breg 41, 2277 Središče ob Dravi

|  |  |
| --- | --- |
| Ravnateljica:Telefon: | **mag. Jasna Munda, prof. defektologije, svetovalka**(02) 741 52 70 |
| Poslovna sekretarka: | Silva Dovečer |
| Telefon (šola): | (02) 719 10 10, (02) 741 52 10 |
| Telefon (vrtec): | (02) 741 52 91 |
| Transakcijski račun: | 01100-6000034555 |
| Davčna številka: | 92129196 |

**DEJAVNOST:**

− osnovnošolsko izobraževanje,

− dejavnost predšolske vzgoje in izobraževanja.

**USTANOVITELJ**

Ustanoviteljica Osnovne šole Središče ob Dravi je Občina Središče ob Dravi. Od leta 2006 v šoli ponovno deluje vzgojno-varstvena enota, Vrtec Navihanček.

**ŠOLSKI OKOLIŠ**

**Šolski okoliš** zajema naselja: Godeninci, Grabe, Obrež, Središče ob Dravi in Šalovci. Učenci hodijo v šolo peš, pripeljejo se s kolesi ali z avtobusom.

**Učenci po naseljih in razredih**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **RAZRED** | **1.** | **2.**  | **3.** | **4.** | **5.** | **6.** | **7.** | **8.** | **9.** | **SKUPAJ** |
| **NASELJE** |
| **Godeninci** | **1** | **2** | **2** | **2** | **2** | **1** | **1** | **2** | **1** | **14** |
| **Grabe** | **3** | **0** | **1** | **1** | **2** | **0** | **2** | **0** | **0** | **9** |
| **Obrež** | **6** | **10** | **5** | **4** | **7** | **3** | **3** | **10** | **4** | **52** |
| **Središče** | **5** | **7** | **7** | **5** | **5** | **5** | **3** | **10** | **11** | **58** |
| **Šalovci** | **0** | **1** | **0** | **2** | **1** | **3** | **2** | **1** | **0** | **10** |
| **drugo** | **0** | **4** | **0** | **0** | **1** | **2** | **0** | **2** | **1** | **10** |
| **skupaj** | **15** | **24** | **15** | **14** | **18** | **14** | **11** | **25** | **17** | **153** |
|  |  |  |  |  |  |  |  |  |  |  |

**ŠOLSKI PROSTOR**

Šolski prostor zajema šolsko zgradbo in prostor okrog šole. Šola ima 2.801 m2 notranjih površin (od tega 682 m2 namenjenih pouku športne vzgoje), 6800 m2 zelenic in 200 m2 poti ter 900 m2 asfaltnih površin.

Pouk poteka v petih učilnicah za razredni pouk, šestih specializiranih učilnicah za predmetni pouk, v učilnici gospodinjstva, v učilnici glasbe, v telovadnici, računalniški učilnici, čitalnici, knjižnici, v kabinetih, v učilnici na prostem, na igrišču pri šoli in občasno tudi izven šolskega prostora.

S šolskim letom 2024/25 v prostorih šole ni več oddelka vrtca, zato smo ponovno pridobili samostojno učilnico za poučevanje tujih jezikov.

Varstvo vozačev poteka v prostih učilnicah, v knjižnici, v učilnici na prostem ali na igrišču ob šoli.

V prostorih šole gostuje Glasbena šola Ormož. Na razpolago ima kabinet za glasbo v avli pri glavnem vhodu, glasbeno učilnico v pritličju, ko v njej ni pouka, po 15. uri pa v nujnih primerih še kabinet za zgodovino v 2. nadstropju.

V prostorih šolske knjižnice od jeseni 2013 gostuje tudi Krajevna knjižnica Središče, ki je izpostava Knjižnice Frana Ksavra Meška Ormož. Ta rešitev je bila začasna, dokler se za krajevno knjižnico ne uredijo drugi prostori. Za dobre pogoje dela v šoli bi bilo potrebno preseliti Krajevno knjižnico iz prostorov šole, šolsko knjižnico preseliti v glasbeno učilnico, glasbeno učilnico pa preseliti v prostore sedanje skupne knjižnice. V šoli se zavzemamo, da se to uredi čim prej.

 Velika pridobitev bi bila tudi ureditev večnamenskega prostora na podstrešju med šolo in telovadnico.

**Razporeditev oddelkov po matičnih učilnicah**

|  |  |  |
| --- | --- | --- |
| **RAZRED** | **MATIČNA UČILNICA** | **NADSTROPJE** |
| 1. | 1. razred | 1. pritličje  |
| 2. | 2. razred | 1. pritličje |
| 3. | 3. razred  | 1. pritličje |
| 4. | 4. razred  | 1. nadstropje |
| 5. | 5. razred  | 1. nadstropje |
| 6. | tuji jeziki | 2. nadstropje |
| 7. | matematika | 2. nadstropje |
| 8. | slovenščina | 2. nadstropje |
| 9. | zgodovina | 2. nadstropje |
| RaP pop.-1 (1. r.) | 1. razred | 1. pritličje |
| RaP pop.-2 (2. in 3. r.) | 2. razred | 1. pritličje |
| Rap pop.-3 (4. in 5. r.) | 4. razred  | 1. nadstropje |

**Razporeditev garderob**

|  |  |
| --- | --- |
| **RAZRED** | **PROSTOR**  |
| 1. in 2. razred | garderoba pri vhodu za 1. triado |
| 3. razred | garderoba na hodniku pred učilnico 3. r.  |
| 4. in 5. razred | hodnik v 1. pritličju |
| 6.–9. razred | avla pri glavnem vhodu, hodnik v 1. pritličju |

1. ODDELKI, ŠTEVILO UČENCEV, RAZREDNIKI, SORAZREDNIKI

**Oddelki, razredniki in število učencev**

Šolo obiskuje **153** učencev. V **prvem triletju** je 54 učencev, v **drugem triletju** je 46 učencev, v **tretjem triletju** je 53 učencev. V razredu je povprečno 17 učencev. 10 učencev je iz šolskih okolišev drugih šol.

|  |  |  |  |
| --- | --- | --- | --- |
| RazredOddelek | Razrednik | Sorazrednik | Število učencev na dan 1. 9. 2024 |
|  |  |  | moški | ženske | skupaj |
| **1.** |  Valerija HORVAT | Violeta PETEK | 7 | 8 | 15 |
| **2.** | Sonja KOSI |  | 14 | 10 | 24 |
| **3.** | Antonija FILIPIČ |  | 6 | 9 | 15 |
|  |  |  | **27** | **27** | **54** |
| **4.** | Breda MUNDA |  | 6 | 8 | 14 |
| **5.** | Lidija PALČIČ |  | 7 | 11 | 18 |
| **6.** | Mihael KRANER | Suzana CIMERMAN | 10 | 4 | 14 |
|  |  |  | **23** | **23** | **46** |
| **7.** | Boštjan KOLBL | Samo ŽERJAV | 7 | 4 | 11 |
| **8.** | Lidija M. MERC | Nina KOSTRIC | 12 | 13 | 25 |
| **9.** |  Andreja ŠPACAPAN | Matjaž HANŽELIČ | 11 | 6 | 17 |
|  |  |  | **30** | **23** | **53** |
| Skupaj |  |  | **80** | **73** | **153** |

4. ZAPOSLENI, PREDMETNIK, OBREMENITVE STROKOVNIH DELAVCEV, OSNOVNE DELOVNE NALOGE

**Abecedni seznam zaposlenih v Osnovni šoli Središče ob Dravi (OŠ)**

|  |  |  |  |
| --- | --- | --- | --- |
| **Z.ŠT.** | **PRIIMEK IN IME** | **OSNOVNO DELO,****KI GA OPRAVLJA** | **OPOMBE** |
|  | CIMERMAN Suzana | učiteljica razrednega pouka za TJA, učiteljica v RaP |  |
|  | DOVEČER Silva | tajnica, računovodkinja |  |
|  | FILIPIČ Antonija | učiteljica 3. r.  |  |
|  | HANŽELIČ Matjaž | učitelj angleščine, računalnikar |  |
|  | HORVAT Valerija | učiteljica 1. r.  |  |
|  | HORVAT Vesna | čistilka |  |
|  | JENUŠ Marko | učitelj tehnike in tehnologije ter fizike, računalnikar |  |
|  | KOLBL Boštjan | učitelj matematike |  |
|  | KOSI Sonja | učiteljica 2. r.  |  |
|  | KOSTRIC Nina | šolska svetovalna delavka |  |
|  | KOVAČIĆ Klaudija | čistilka |  |
|  | KRANER Mihael | učitelj športa |  |
|  | MEŠKO MERC Lidija | učiteljica slovenščine, knjižničarka |  |
|  | KOVAČIČ Nina | strokovna delavka v varstvu vozačev |  |
|  | MUNDA Breda | učiteljica 4. r. |  |
|  | MUNDA Jasna | ravnateljica |  |
|  | PALČIČ Lidija | učiteljica v 5. r. |  |
|  | PETEK Klaudia | kuharica |  |
|  | PETEK Violeta | druga učiteljica v 1. razredu, učiteljica v RaP  |  |
|  | PRAPOTNIK Frančiška | čistilka, kuhinjska pomočnica |  |
|  | RIZMAN Anita | čistilka |  |
|  | RAKOVEC Miran | hišnik |  |
|  | SOK Ivan Tomaž | učitelj GUM, knjižničar |  |
|  | ŠPACAPAN Andreja | učiteljica nemščine in DKE, učiteljica v RaP |  |
|  | ZADRAVEC Sanja | učiteljica kemije, biologije, naravoslovja in gospodinjstva |  |
|  | VRAZ Tina | kuhinjska pomočnica |  |
|  | ŽERJAV Anja | računovodkinja |  |
|  | ŽERJAV Samo | učitelj geografije in zgodovine |  |
|  | **Ostali:** |
|  | JURGEC Ivanka\*\*\* | org. prehrane in zdr.-higien. režima  |  |
|  | ŽUPANIĆ Ana\* | učiteljica angleščine  | za manjše učne skupine in 7. r. |
|  | HORVAT Saša\* | učiteljica slovenščine | za manjše učne skupine |
|  | RUDOLF Janja\*\*\*\* | učiteljica likovne umetnosti |  |
|  | GRNJAK Karmen\*\* | učiteljica za DSP – spec. pedagoginja |  |
|  | MEŠTEROVIĆ MANIĆ Milena\*\* | učiteljica za DSP – logopedinja |  |
|  | BRUMEN Teja\*\* | učiteljica za DSP – soc. pedagoginja |  |

\* V delovnem razmerju v OŠ Miklavž pri Ormožu.

\*\* V delovnem razmerju v OŠ Stanka Vraza Ormož.

\*\*\* V delovnem razmerju v VIZ Vrtec Ormož.

\*\*\*\* V delovnem razmerju v OŠ Ormož.

**SISTEMIZACIJA DELOVNIH MEST**

Po Pravilniku o normativih in standardih za izvajanje programa osnovne šole (Uradni list RS, št. 57/07, 65/08, 99/10, 51/14, 64/15, 47/17, 54/19, 180/20, 54/21, 161/22, 74/23 in 50/24), je tedenska:

− učna obveza učitelja 22 ur po 45 minut;

− učna obveza učitelja slovenščine 21 ur po 45 minut;

− obveza učitelja v razširjenem programu 25 ur po 45 minut;

− obveza laboranta 30 ur sodelovanja pri pouku po 60 minut;

− obveza knjižničarja 40 ur po 60 minut (1 delavec na 20 oddelkov);

− obveza računalnikarja 40 ur po 60 minut (0,50 delovnega mesta za od 1 do 16 oddelkov);

− obveza svetovalnega delavca 40 ur po 60 minut (1 delavec na 20 oddelkov) in 0,15 DM do 200 učencev.

**Razredništvo**

Učitelj, ki je razrednik v 1. in 9. razredu, ima za eno uro zmanjšano tedensko učno obveznost, učitelj, ki je razrednik v vseh ostalih razredih pa ima za pol ure zmanjšano tedensko učno obveznost.

**RAZREDNIKI**

Opravljajo delo v skladu z opisom delovnega mesta učitelj-razrednik v Aktu o sistemizaciji delovnega mesta. Med drugim:

* + - redno spremljajo uspeh in vzgojno problematiko oddelka;
		- skrbijo za oblikovanje oddelčnih skupnosti;
		- redno izpopolnjujejo uradne dokumente;
		- organizirajo oddelčne roditeljske sestanke in pogovorne ure;
		- opravljajo ostala dela po nalogu ravnateljice.

**V okviru 40-urnega delavnika UČITELJI poleg neposrednega pedagoškega dela:**

* + izdelajo letne priprave in letne učne priprave;
	+ izdelajo sprotno vsebinsko in metodično pripravo na pouk in ostale dejavnosti;
	+ izvajajo vzgojno-izobraževalno delo in ostale dejavnosti na osnovi LDN, šolskega koledarja, predmetnika in lastne letne priprave;
	+ sproti vodijo predpisano dokumentacijo in evidenco opravljenega dela;
	+ skrbijo za stalno izpopolnjevanje;
	+ se udeležujejo vseh sestankov aktivov;
	+ se udeležujejo seminarjev na podlagi letnega načrta izobraževanja strokovnih delavcev;
	+ skrbijo za dobro medsebojno sodelovanje ter sodelovanje z učenci in s starši;
	+ pripravljajo ustrezne učne pripomočke, sodelujejo s starši, s šolsko svetovalno službo in z drugimi zunanjimi ustanovami;
	+ so mentorji šolskim organizacijam in poverjeniki;
	+ opravljajo spremstva učencev;
	+ sodelujejo v organih zavoda;
	+ opravljajo delo v skladu z Aktom o sistemizaciji delovnih mest;
	+ opravljajo ostala dela po nalogu ravnateljice.

**Učiteljeva letna priprava in letna učna priprava z dogovorjeno dokumentacijo ter dnevne priprave so vedno na vpogled v šoli pri učitelju.**

**Predlog sistemizacije delovnih mest za šolo za tekoče šolsko leto potrdi MVI.**

**DELO ŠOLSKE SVETOVALNE SLUŽBE:**

* Svetovalna delavka dela po programu dela šolske svetovalne službe, ki je v prilogi LDN šole.

**Obremenitev strokovnih delavcev po predmetniku in elementi za sistemizacijo delovnih mest*:*** TABELA je v prilogi LDN.

**STROKOVNI ORGANI ŠOLE in njihove naloge**

**Strokovni organi ŠOLE so:** učiteljski zbor, oddelčni učiteljski zbor, strokovni aktiv učiteljev razrednega pouka, strokovni aktiv učiteljev predmetnega pouka, strokovni aktiv učiteljev podaljšanega bivanja ter razredniki.

**Učiteljski zbor** sestavljajo strokovni delavci šole, ki odločajo o strokovnih vprašanjih, povezanih z vzgojno-izobraževalnim delom, dajejo mnenje o letnem delovnem načrtu, predlagajo uvedbo nadstandardnih in drugih programov, odločajo o posodobitvah programov ter njihovi izvedbi v skladu s predpisi, dajejo mnenje o predlogu za imenovanje ravnatelja, dajejo pobude za napredovanje, odločajo o vzgojnih ukrepih in opravljajo druge naloge v skladu z zakonom (61. čl. ZOFVI). Učiteljski zbor vodi ravnateljica **mag.** **Jasna Munda**.

**Oddelčni učiteljski zbor** sestavljajo strokovni delavci, ki opravljajo vzgojno-izobraževalno delo v posameznem oddelku. Oddelčni učiteljski zbor obravnava vzgojno-izobraževalno problematiko v oddelku, oblikuje program za delo z nadarjenimi učenci in s tistimi, ki težje napredujejo, odloča o vzgojnih ukrepih in opravlja druge naloge v skladu z zakonom. Oddelčne učiteljske zbore vodijo razredniki.

**Razrednik** vodi delo oddelčnega učiteljskega zbora, analizira vzgojne in učne rezultate, skrbi za reševanje vzgojnih in učnih težav posameznih učencev, sodeluje s starši in šolsko svetovalno službo, odloča o vzgojnih ukrepih in opravlja druge naloge v skladu z zakonom.

**Strokovni aktiv** obravnava problematiko predmetov oz. predmetnih področij, usklajuje merila za ocenjevanje, daje učiteljskemu zboru predloge za izboljšanje vzgojno-izobraževalnega dela, obravnava pripombe staršev in učencev ter opravlja druge naloge, določene z letnim delovnim načrtom, ki ga pripravi za tekoče šolsko leto.

**Strokovni aktiv razrednega pouka** sestavljajo razredničarke od 1. do 5. razreda in vsi učitelji, ki poučujejo v teh razredih. Vodja strokovnega aktiva je **Sonja Kosi**.

**Strokovni aktiv predmetnega pouka** sestavljajo razredniki in vsi učitelji, ki poučujejo učence od 6. do 9. razreda**.** Vodja strokovnega aktiva je **Andreja Špacapan**.

**Strokovni aktiv učiteljev v RaP** sestavljajo vsi učitelji, ki poučujejo v teh oddelkih. Vodja strokovnega aktiva je **Violeta Petek**.

5. SVET ZAVODA

Svet zavoda ima štiriletni mandat (od junija 2024 do junija 2028).

Pristojnosti Sveta zavoda (ZOFVI, 48. člen, 1. odstavek): *»Svet javnega vrtca oziroma šole imenuje in razrešuje ravnatelja vrtca oziroma šole, sprejema program razvoja vrtca oziroma šole, letni delovni načrt in poročilo o njegovi uresničitvi, odloča o uvedbi nadstandardnih in drugih programov, obravnava poročila o vzgojni oziroma izobraževalni problematiki, odloča o pritožbah v zvezi s statusom učenca, vajenca, dijaka, študenta višje šole in odraslega kot drugostopenjski organ, o pritožbah v zvezi s pravicami, obveznostmi in odgovornostmi delavcev iz delovnega razmerja, obravnava zadeve, ki mu jih predloži vzgojiteljski, učiteljski, andragoški oziroma predavateljski zbor, šolska inšpekcija, reprezentativni sindikat zaposlenih, svet staršev, skupnost učencev, vajencev, dijakov ali študentov in opravlja druge naloge, določene z zakonom in aktom o ustanovitvi.«*

**Člani Sveta zavoda**

|  |  |  |  |
| --- | --- | --- | --- |
| **ZAP. ŠT.** | **IME IN PRIIMEK** | **KOGA** **ZASTOPA** | **FUNKCIJA V SVETU ZAVODA** |
|  | Suzana Cimerman | šolo | članica |
|  | Silva Dovečer | šolo | članica |
|  | Mihael Kraner | šolo | predsednik |
|  | Petra Horvat | vrtec | članica |
|  | Katja Pintarič | vrtec | članica  |
|  | Petra Hergula | Svet staršev šole | članica |
|  | Gregor Rubin | Svet staršev šole | član |
|  | Borut Osterc | Svet staršev vrtca | člani |
|  | Aleš Dogša | ustanovitelja | nam. predsednika |
|  | Marjana Janežič | ustanovitelja | članica |
|  | Viktorija Lukman | ustanovitelja | članica |

6. SVET STARŠEV ŠOLE

Predstavnike staršev v Svet zavoda voli Svet staršev, ki je sestavljen iz predstavnikov staršev vsakega posameznega oddelka v šoli in je organiziran za uresničevanje interesov učencev in staršev v zavodu.

Pristojnosti Sveta staršev (ZOFVI, 66. člen, 4. odstavek): *»Svet staršev šole: predlaga nadstandardne programe, daje soglasje k predlogu ravnatelja o nadstandardnih storitvah, daje mnenje o predlogu programa razvoja vrtca oziroma šole in o letnem delovnem načrtu, razpravlja o poročilih ravnatelja o vzgojno-izobraževalni problematiki, obravnava pritožbe staršev v zvezi z vzgojno-izobraževalnim delom, voli predstavnike v svet vrtca oziroma šole …«*

**Člani Sveta staršev šole (2023/24 in 2024/25)**

|  |  |  |  |  |
| --- | --- | --- | --- | --- |
| **ZAP.****ŠT.**  | **IME IN PRIIMEK** | **ZASTOPA RAZRED** | **FUNKCIJA****V SVETU STARŠEV** | **NAMESTNIK** |
|  | Vesna Šeruga | 1. | članica | Darko Cafuta |
|  | Tadeja Bauman | 2. | članica | Valerija Kolarič |
|  | Anja Kranjčec | 3. | zapisnikarka | Natalija Kirič |
|  | Tomaž Kosec | 4. | član | Maja Kolarič |
|  | Janja Jurkovič | 5. | članica | Robert Kirič |
|  | Mihaela Vesenjak | 6. | članica | Davorin Plohl |
|  | Petra Hergula | 7. | članica | Eva Kelemina |
|  | Gregor Rubin | 8. | predsednik | Polona Rotar Marčec |
|  | Renata Požgan Bubek | 9. | namestnica predsednika  | Nives Imerovič Novak |

7. PROGRAM DELA RAVNATELJICE

*Pedagoško svetovalno delo*

* Hospitacije

V šolskem letu 2024/25 bo večkrat hospitirala pri izbranih strokovnih delavcih v šoli in vrtcu, s poudarkom na spremljanju izvajanja prednostnih nalog iz LDN šole in LDN vrtca.

Pred začetkom hospitacij bodo strokovni delavci seznanjeni z vsebino in s programom hospitacij.

**Vsi strokovni delavci bodo opravili tudi eno medsebojno hospitacijo.**

* Sodelovanje z zaposlenimi:

− načrtovanje in vodenje pedagoškega procesa šole,

− svetovalno in posvetovalno delo,

− izvedba letnih osebnih razgovorov,

− načrtovanje in koordinacija izobraževanj delavcev.

* Delo z učenci:

− spremljanje dela učencev, oddelčnih skupnosti, skupnosti učencev šole …,

− sodelovanje pri reševanju učne, vzgojne in socialne problematike učencev.

* Delo s starši:

− sodelovanje s svetom staršev,

− individualne pogovorne ure za starše,

− načrtovanje in koordinacija skupnih roditeljskih sestankov,

− sodelovanje z UO šolskega sklada.

Organizacijsko-poslovodne naloge:

− sodelovanje s Svetom zavoda,

− načrtovanje, organizacija, spremljanje in evalviranje dela po LDN, predmetniku in urniku,

− prizadevanje za dobro finančno in materialno poslovanje zavoda.

Načrtovanje:

− priprava LDN zavoda in ostalih potrebnih dokumentov,

− priprava finančnega poslovanja zavoda.

Študijsko delo:

− spremljanje novosti na področju pedagoškega dela,

− sodelovanje na strokovnih srečanjih za ravnatelje (ZRSŠ, MVI, ŠR idr.),

− individualno izobraževanje,

− sodelovanje na strokovnih ekskurzijah.

Vsa ostala dela v pristojnosti ravnatelja.

8. ORGANIZIRANOST UČENCEV

**ODDELČNA SKUPNOST**

Oddelčna skupnost je temeljna oblika organiziranosti učencev enega oddelka. Učenci oddelčne skupnosti volijo dva predstavnika oddelka v skupnost učencev šole. Za funkcioniranje oddelčne skupnosti je odgovoren razrednik. Delo oddelčne skupnosti je podrobneje opredeljeno v Pravilih šolskega reda OŠ Središče ob Dravi.

**SKUPNOST UČENCEV ŠOLE**

Za uveljavljanje svojih pravic in interesov se oddelčne skupnosti preko svojih predstavnikov povezujejo v skupnost učencev šole, ki vsako leto sprejme letni program dela. Člani oddelčne skupnosti izvolijo po dva predstavnika v skupnost učencev šole.

Skupnost učencev šole ima mentorja, ki ga predlagajo predstavniki oddelčnih skupnosti. Imenuje ga ravnatelj izmed strokovnih delavcev šole. Skupnost učencev šole vodi **Nina Kostric.**

Prvi sklic skupnosti učencev šole v tekočem šolskem letu opravi ravnateljica.

Naloge oddelčne skupnosti so podrobneje opredeljene v Pravilih šolskega reda OŠ Središče ob Dravi.

**ŠOLSKI OTROŠKI PARLAMENT**

Šolski otroški parlament sestavljajo trije učenci vsakega oddelka, ki jih predlaga oddelek. Šolski otroški parlament se skliče enkrat letno. Sklicatelj šolskega otroškega parlamenta je mentorica skupnosti učencev šole, lahko pa tudi ravnateljica. Člani šolskega otroškega parlamenta izberejo tri predstavnike šole za medobčinski otroški parlament.

Na šolskem otroškem parlamentu se razpravlja o temi, ki jo na ravni države izbere Nacionalni otroški parlament. Tema šolskega otroškega parlamenta za šolsko leto 2024/25 je: **Šolski sistem.** Tema Tedna otroka 2024 je **Otrok, nepopisan list**. **Teden otroka bo potekal od 7. 10. 2024 do 11. 10. 2024.**

Učiteljski zbor, Svet staršev in Svet šole vsaj dvakrat letno obravnavajo predloge, mnenja in pobude učencev, ki so jih le-ti oblikovali v skupnosti učencev šole ali na šolskem parlamentu.

9. IZOBRAŽEVANJE STROKOVNIH DELAVCEV

Program izobraževanj strokovnih delavcev je priloga LDN šole. Izobraževanja potekajo v okviru zavoda in izven. Prednostna področja izobraževanja: digitrajni učitelj (digitalne kompetence), varno in spodbudno učno okolje, pozitivna disciplina v razredu (za razrednike), delo v razširjenem programu osnovne šole, formativno spremljanje, spodbujanje naravoslovne in matematične pismenosti, spodbujanje bralne pismenosti in kritičnega mišljenja, delo v Fit programu: Kako motivirati za učenje.

Ker bodo ti termini v popoldanskem času (po pouku) v dneh pouka in v času poletnih počitnic, predvidoma ne bomo izvedli drugih izobraževanj ob sobotah oz. v času jesenskih ali zimskih počitnic.

**ŠTUDIJSKE SKUPINE**

Strokovni delavci šole sodelujejo v študijskih skupinah v okviru mentorske mreže šol, ki delajo po svojih letnih načrtih, in se redno udeležujejo njihovih srečanj.

**MEDOBČINSKI AKTIVI**

V medobčinskih aktivih sodelujejo: ravnateljica, šolska svetovalna delavka in učitelj športa.

**SESTANKI KOLEGIJA**

Sestanki kolegija učiteljskega zbora so **vsak delovni ponedeljek od 7.10 do 7.40.** O morebitnih odpovedih posameznih sestankov bodo delavci pravočasno obveščeni.

**PRISOTNOST NA DELOVNEM MESTU**

Vsi delavci vodijo evidenco prisotnosti na delovnem mestu v skladu s Pravili o evidentiranju delovnega časa v OŠ Središče ob Dravi (za šolo). Vodenje evidence delovnega časa določa Zakon o evidencah na področju dela in socialne varnosti (ZEPDSV, Uradni list RS, št. 40/06 in 50/23).

**STROKOVNE EKSKURZIJE**

Strokovna ekskurzija, izobraževanje in načrtovanje za strokovne delavce – **avgust 2025.**

**KONFERENCE UČITELJSKEGA ZBORA**

|  |  |  |  |  |
| --- | --- | --- | --- | --- |
| **ZaP. Št.** | **DATUM** | **VRSTA KONFERENCE** | **VSEBINA – ŠTUDIJSKA TEMA** | **NOSILEC KONF. Ali ŠTUDIJSKE TEME** |
|  | *avgust 2024* | *pedagoško-organizacijska* | *Pregled in dopolnitev LDN šole za šolsko leto 2024/25* | *ravnateljica* |
|  | september 2024 | pedagoško-organizacijska | Pregled in potrditev LDN šole za šolsko leto 2024/25 | ravnateljica |
|  | oktober 2024 | študijsko-organizacijska |  | ravnateljica |
|  | november 2024 | študijsko-organizacijska |  | ravnateljica |
|  | december 2024 | študijsko-organizacijska |  | ravnateljica |
|  | januar 2025 | OCENJEVALNAza 1.–9. r. | Analiza učno-vzgojnih rezultatov ob koncu 1. ocenjevalnega obdobja | ravnateljica, razredniki |
|  | februar 2025 | študijsko-organizacijska |  | ravnateljica |
|  | marec 2025 | študijsko-organizacijska |  | ravnateljica |
|  | april 2025 | pedagoško-organizacijska |  | ravnateljica |
|  | maj 2025 | študijsko-organizacijska |  | ravnateljica |
|  | junij 2025 | OCENJEVALNA za 9. razred | Analiza učno-vzgojnih rezultatov ob koncu šolskega leta | ravnateljica, razredniki |
|  | junij 2025 | OCENJEVALNA za 1.–8. r. | Analiza učno-vzgojnih rezultatov ob koncu šolskega leta | ravnateljica, razredniki |
|  | junij 2025 | pedagoško-organizacijska | Osnutek LDN šole za šol. leto 2025/26 | ravnateljica |
|  | avgust 2025 | pedagoško-organizacijska | Pregled in dopolnitev LDN šole za šol. leto 2025/26 | ravnateljica |

10. VSEBINA IN ORGANIZACIJA VZGOJNO-IZOBRAŽEVALNEGA DELA

**OBVEZNI PROGRAM, RAZŠIRJENI PROGRAM, PROJEKTI in PROGRAMI ter DRUGE DEJAVNOSTI**

**ŠOLSKI KOLEDAR:**

Začetek pouka: ponedeljek, 2. 9. 2024

Zaključek pouka za 9. razred: petek, 13. 6. 2025

Zaključek pouka za 1.–8. razred: torek, 24. 6. 2025

Pouk ob sobotah, določen po LDN OŠ Središče ob Dravi:

− **sobota, 1. 3. 2025 in**

**− sobota, 17. 5. 2025**

Na razpolago imamo **188** šolskih dni. Prizadevali si bomo za 100-odstotno realizacijo pouka, pri tem bomo pozorni na razporeditev dni dejavnosti, na zdravniške preglede, informativni dan za učence 9. razreda, nacionalno preverjanje znanja, testiranja itd.

Število šolskih dni – z dnevi dejavnosti: **188 (za 1.–8. r.) in 181 (za 9. r.).**

Število šolskih dni – brez dni dejavnosti: **173 (za 1.–8. r.) in 166 (za 9. r.).**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **MESECI** | **Dnevi v mesecu** | **SO** | **NE** | **Del. SO** | **Dnevi nadom.** | **Prazniki na delovni dan** | **Delovni dnevi** | **Delovni dnevi + prazniki** | **Število UR v mesecu** | **Število DNI pouka** | **Število pouka prostih dni** | **Kumulativno število dni pouka** |
|  | ***1*** | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** | ***11*** | ***12*** |
| **I. OCENJEVALNO OBDOBJE** |
| **SEPTEMBER** | **30** | 4 | 5 | 0 | 0 | 0 | 21 | 21 | 168 | 21 | 0 | *21* |
| **OKTOBER** | **31** | 4 | 4 | 0 | 0 | 1 | 22 | 23 | 184 | 19 | 3 | *40* |
| **NOVEMBER** | **30** | 5 | 4 | 0 | 0 | 1 | 20 | 21 | 168 | 20 | 0 | *60* |
| **DECEMBER** | **31** | 4 | 5 | 0 | 0 | 2 | 20 | 22 | 176 | 17 | 3 | *77* |
| **JANUAR\*** | **31** | 4 | 4 | 0 | 0 | 2 | 21 | 23 | 184 | 20 | 1 | *97* |
| *SKUPAJ* | ***153*** | ***21*** | ***22*** | ***0*** | ***0*** | ***6*** | ***104*** | ***110*** | ***880*** | ***97*** | ***7*** |  |
| **II. OCENJEVALNO OBDOBJE** |
| **FEBRUAR** | **28** | 4 | 4 | 0  | 0 | 0 | 20 | 20 | 160 | 15 | 5 | *112* |
| **MAREC** | **31** | 5 | 5 | +1 | 0 | 0 | 21(+ 1 - 1) | 21(+ 1 - 1) | 168(+ 8 - 8) | 21(+ 1 – 1) | 0 | *133**(+ 1 – 1)* |
| **APRIL** | **30** | 4 | 4 | 0 | 0 | 1 | 21 | 22 | 176 | 18 | 3 | *151* |
| **MAJ** | **31** | 5 | 4 | +1 | 0 | 2 | 20 (+ 1 - 1) | 22 (+1 - 1) | 176(+ 8 - 8) | 20 (+ 1 - 1) | 0 | *171* *(+ 1 – 1)* |
| **JUNIJ** | **30** | 4 | 5 | 0 | 0 | 1 | 20 | 21 | 168 | 17 | 3 | ***188*** |
| *SKUPAJ* | ***150*** | ***22*** | ***22*** | ***0*** | ***0*** | ***4*** | ***102*** | ***106*** | ***848*** | ***91*** | ***11*** |  |
| **JULIJ** | **31** | 4 | 4 | 0 | 0 | 0 | 23 | 23 | 184 | 0 | 23 |
| **AVGUST** | **31** | 5 | 5 | 0 | 0 | 1 | 20 | 21 | 168 | 0 | 20 |
| ***SKUPAJ*** | ***365*** | ***52*** | ***53*** | ***0*** | ***0*** | ***11*** | ***249*** | ***260*** | ***2080*** | ***188*** | ***61*** |

**POČITNICE** (sestavljajo jih prazniki in pouka prosti dnevi)

|  |  |
| --- | --- |
| jesenske: | od ponedeljka, 28. 10. 2024, do petka, 1. 11. 2024  |
| novoletne: | od srede, 25. 12. 2024, do četrtka, 2. 1. 2025  |
| zimske: | od ponedeljka, 17. 2. 2025, do petka, 21. 2. 2025 |
| prvomajske: | od ponedeljka, 28. 4. 2025, do petka, 2. 5. 2025 |
| poletne: | od četrtka, 26. 6. 2025, do nedelje, 31. 8. 2025 |

**OSTALI POUKA PROSTI DNEVI IN NADOMEŠČANJE POUKA**

**Pouka prosta dneva po izbiri šole (izven koledarja MVI):**

|  |
| --- |
| ponedeljek, 3. 3. 2025  |
| petek, 23. 5. 2025 |

**Pouka prost dan po koledarju MVI:**

|  |
| --- |
| petek, 3. 1. 2025. 9. 2018) |

**Nadomeščanje pouka prostih dni:**

|  |  |
| --- | --- |
| **sobota, 1. 3. 2025** – sodelovanje na pustnem karnevalu v Središču ob Dravi | nadomeščanje pouka za **3. 3. 2025**(dan po pustni delovni soboti) |
| **sobota, 17. 5. 2025** – Šport in špas: dan druženja in gibanja vseh generacij | nadomeščanje pouka za **23. 5. 2025**(dan po medpredmetnih ekskurzijah) |

**PRAZNIKI IN DELA PROSTI DNEVI MED ŠOLSKIM LETOM**

|  |  |
| --- | --- |
| četrtek, 31. 10. 2024 | dan reformacije |
| petek, 1. 11. 2024 | dan spomina na mrtve |
| sreda, 25. 12. 2024 | božič |
| četrtek, 26. 12. 2024 | dan samostojnosti in enotnosti |
| sreda, 1. 1. 2025 inčetrtek, 2. 1. 2025 | novo leto |
| sobota, 8. 2. 2025 | Prešernov dan, slovenski kulturni praznik |
| *torek, 4. 3. 2025* | *pust* |
| ponedeljek, 21. 4. 2025 | velikonočni ponedeljek |
| nedelja, 27. 4. 2025 | dan upora proti okupatorju |
| četrtek, 1. 5. 2025 inpetek, 2. 5. 2025 | praznik dela |
| sreda, 25. 6. 2025 | dan državnosti |

**OCENJEVALNA OBDOBJA**

|  |  |  |
| --- | --- | --- |
| **OCENJEVALNO OBDOBJE** | **TRAJANJE** | **OCENJEVALNE KONFERENCE** |
| **prvo** |  od 2. septembra 2024 do 31. januarja 2025 | januar 2025 |
| **drugo** |  od 1. februarja 2025 do 24. junija 2025(do 13. junija 2025 za 9. razred) | junij 2025 |

**NACIONALNO PREVERJANJE ZNANJA (NPZ)**

Izvajali bomo nacionalno preverjanje znanja za učence 3., 6. in 9. razreda. Za učence 3., 6. in 9. razreda 6. je NPZ obvezno. Za učence 3. razreda je NPZ obvezno s šolskim letom 2024/25.

Namestnica ravnateljice za koordinacijo in izvedbo NPZ na šoli je **Nina Kostric**.

Pomočnik za e-vrednotenje NPZ na šoli je **Matjaž Hanželič.**

Datume za NPZ je določilo MVI.

**NPZ** – **REDNI ROK:**

|  |  |
| --- | --- |
| ❖ponedeljek, 2. september 2024 | objava sklepa ministra o izboru predmetov in določitvi tretjega predmeta pri NPZ na šoli za 9. razred(3. predmet na NPZ bo: angleščina) |
|  |  |
| ❖ponedeljek, 24. marec 2025  | NPZ iz slovenščine za 3., 6. in 9. razred |
| ❖ četrtek, 27. marec 2025 | NPZ iz matematike za 3., 6. in 9. razred |
| ❖ torek, 1. april 2025 | NPZ iz angleščine za 6. razredNPZ iz angleščine za 9. razred |
| ❖ torek, 15. april 2025 torek, 22. april 2025 ponedeljek, 5. maj 2025* 15. 4. 2025–17. 4. 2025
 | seznanitev učencev z dosežki pri NPZ v 3. razredu seznanitev učencev z dosežki pri NPZ v 9. razredu seznanitev učencev z dosežki pri NPZ v 6. razredu uveljavljanje pravice do vpogleda v učenčeve ovrednotene pisne naloge NPZ v 3. razredu |
| * 22. 4. 2025–24. 4. 2025
 | uveljavljanje pravice do vpogleda v učenčeve ovrednotene pisne naloge NPZ v 9. razredu |
| * 5. 5. 2025–7. 5. 2025
 | uveljavljanje pravice do vpogleda v učenčeve ovrednotene pisne naloge NPZ v 6. razredu |
| ❖ petek, 13. junij 2025 | razdelitev obvestil o dosežkih pri NPZ za učence 9. razreda  |
|  |  |
| ❖torek, 24. junij 2025 | razdelitev obvestil o dosežkih pri NPZ za učence 3. in 6. razreda |

**PREDMETNI, RAZREDNI IN POPRAVNI IZPITI**

**PREDMETNI IN POPRAVNI IZPITI**

Za učence 9. razreda: od 16. 6. do 30. 6. 2025 in od 18. 8. do 29. 8. 2025.

Za ostale učence: od 26. 6. do 9. 7. 2025 in od 18. 8. do 29. 8. 2024.

**ROKI ZA OCENJEVANJE ZNANJA UČENCEV, KI SE IZOBRAŽUJEJO NA DOMU –** takšnih učencev v šolskem letu 2024/25 nimamo.

**ŠOLSKI ZVONEC**

Pouk poteka po urniku v eni izmeni.

Pouk za vse učence poteka od 7.40 dalje in se običajno konča do 15.05. V času pouka se izvajajo tudi ostale dejavnosti v okviru rednega in razširjenega programa (razredne ure, ure RaP …)

**DNEVNA RAZPOREDITEV POUKA, ODMOROV IN ČASA ZA PREHRANJEVANJE**

|  |  |
| --- | --- |
| **RAZREDNA STOPNJA****1.–5. razred**  | **PREDMETNA STOPNJA****6.–9. razred** |
| **ČAS** | **DEJAVNOST** | **ČAS** | **DEJAVNOST** |
| 7.40–8.25 | 1. učna ura | 7.40–8.25 | 1. učna ura |
| 8.25–8.30 | odmor – 5 minut | 8.25–8.30 | odmor – 5 minut |
| 8.30–9.15 | 2. učna ura | 8.30–9.15 | 2. učna ura |
| 9.15–9.35 | odmor za malico  | 9.15–9.35 | rekreativni odmor |
| 9.35–10.20 | 3. učna ura | 9.35–10.20 | 3. učna ura |
| 10.20–10.40 | rekreativni odmor | 10.20–10.40 | odmor za malico |
| 10.40–11.25 | 4. učna ura | 10.40–11.25 | 4. učna ura |
| 11.25–11.30 | odmor – 5 minut | 11.25–11.30 | odmor – 5 minut |
| 11.30–12.15 | 5. učna ura – RaP mix | 11.30–12.15 | 5. učna ura – RaP mix |
| 12.15–12.20 | odmor – 5 minut | 12.15–12.20 | odmor – 5 minut |
| 12.20–13.05 | 6. učna ura | 12.20–13.05 | 6. učna ura |
| 13.05–13.30 | kosilo - RaP  | 13.05–13.30 | kosilo  |
| 13.30–14.15 | 7. učna ura  | 13.30–14.15 | 7. učna ura |
| 14.15–14.20 | odmor – 5 minut | 14.15–14.20 | odmor – 5 minut |
| 14.20–15.05 | 8. učna ura | 14.20–15.05 | 8. učna ura |
| 15.05-15.30 | 9. učna ura - RaP | 15.05-15.50 | 9. učna ura |

**PREHRANA**

|  |  |
| --- | --- |
| zajtrk | 6.45–7.10 |
| malica za 1.–5. r. (86 učencev) | 9.15–9.35 |
| malica za 6.–9. r. (67 učencev) | 10.20–10.40 |
| kosilo za 1.–5. r.  | 11.50-13.30 (po dnevnem urniku) |
| kosilo za 6.–9. r. | 13.05–13.30 |
| popoldanska malica  | 14.15–14.25 |

**REKREATIVNI ODMORI**

|  |  |
| --- | --- |
| 1.–5. r. | 10.20–10.40 |
| 6.–9. r. | 9.15–9.35 |

**VOZNI RED ŠOLSKIH PREVOZOV**

Od 1. 9. 2024 velja sprememba načinov prevozov in voznih redov.

Vozni red **avtobusnega linijskega prometa** po postajah je naslednji:

|  |  |  |  |  |  |  |
| --- | --- | --- | --- | --- | --- | --- |
|  |  | **SMER** | **POSTAJE,** | **SMER** |  |  |
| **Ura** | **Ura** | **Odhod** | **POSTAJALIŠČA** | **Odhod** | **Ura** | **Ura** |
| 6:50 | - |  | Obrež GD |  | 14:14 | 15:19 |
| 6:51 | - | Obrež Bobot | 14:13 | 15:18 |
| 6:53 | - | Grabe/Središču ob D. | 14:11 | 15:16 |
| **6.55** | - | **OŠ Središče ob Dravi** | **14:09** | **15:14** |
| - | 7:26 | Godeninci | 13:38 | 14:43 |
| - | **7:29** | **OŠ Središče ob Dravi** | **13:35** | **14:40** |

Vozni red **prevozov s kombijem** po postajah je naslednji:

|  |  |  |  |  |  |  |
| --- | --- | --- | --- | --- | --- | --- |
|  |  | **SMER** | **POSTAJE,** | **SMER** |  |  |
| **Ura** | **Ura** | **Odhod** | **POSTAJALIŠČA** | **Odhod** | **Ura** | **Ura** |
| 7:15 | - |  | Zg. Šalovci |  | 13:47 | 15:17 |
| 7:18 |  | Sp. Šalovci | 13:44 | 15:14 |
| **7:22** | - | **OŠ Središče ob Dravi** | **13:40** | **15:10** |
|  | - | Godeninci | - | 15:23 |
|  | - | **OŠ Središče ob Dravi** | **-** | **15:20** |

Povzetek voznih redov na vseh relacijah je naslednji:

**Relacija Šalovci-Središče:**

- prihod v šolo: 7.22

- odhod izpred šole: 13.40 in 15.10.

**Relacija Obrež-Grabe-Središče:**

- prihod v šolo: 6.55

- odhod izpred šole: 14.09 in 15.14.

**Relacija Godeninci-Središče:**

- prihod v šolo: 7.29

- odhod izpred šole: 13.35, 14.40, 15.20.

**DEŽURSTVA MED ODMORI**

V obeh rekreativnih odmorih bodo dežurni po trije učitelji, v obeh odmorih za malico je v jedilnici dežuren po eden učitelj. V odmoru za kosilo je dežuren eden učitelj. Razpored dežurstev je v prilogi LDN šole.

Dežurni učitelji v telovadnici pri rekreativnem odmoru ali jedilnici:

− poskrbijo, da učenci dosledno upoštevajo pravila obnašanja v jedilnici in v telovadnici;

− učence pričakajo pri telovadnici/jedilnici (ostali učitelji pa poskrbijo za odhod vseh učencev v

 telovadnico/jedilnico);

− poskrbijo, da učenci telovadnico/jedilnico zapustijo tri minute pred začetkom naslednje ure pouka;

− v jedilnici navajajo učence na kulturno obnašanje in bonton pri mizi;

− v telovadnici skrbijo za red in varnost učencev;

− če se med odmorom zgodi kakršna koli nezgoda (poškodba), mora **najbližji prisotni odrasli delavec**

 **oz. dežurni učitelj** nuditi prvo pomoč, dežurni učitelj obvesti razrednika in ravnateljico, ki ustrezno

 poskrbita za nadaljnjo obravnavo poškodovanca, dežurni učitelj izpolni tudi nezgodni karton,

 razrednik pa o dogodku nemudoma obvesti starše.

**DEŽURSTVA UČITELJEV V PROSTIH URAH**

V prostih urah učencev med poukom (do varstva vozačev) so učenci pod nadzorom dežurnega učitelja, nato pa pri varstvu vozačev. **Učenci v času pouka praviloma ne zapuščajo šolskega prostora.** Razpored dežurstev učiteljev je v prilogi LDN.

**DNEVI DEJAVNOSTI**

Dneve dejavnosti sestavljajo kulturni, naravoslovni, športni in tehniški dnevi. Dnevi dejavnosti povezujejo discipline in predmetna področja, vključena v predmetnik šole. Vsebine dni dejavnosti se med letom lahko še spremenijo.

**KULTURNI DNEVI**

V okviru kulturnih dni si učenci ogledajo lutkovne, gledališke, baletne ali operne predstave, likovne razstave, pripravljajo različne kulturne prireditve v šoli in kraju ter na njih aktivno sodelujejo.

Koordinatorica za kulturne dneve za učence od 6. do 9. razreda je **Lidija Meško Merc**, za učence od 1. do 5. razreda pa **razredničarke** (za vsak razred posebej)in **Lidija Palčič** (za skupne dneve na RP).

|  |  |  |
| --- | --- | --- |
| Razred | Kulturni dnevi | Čas |
| 1.–5. r. | 1. KD: Dan ustvarjalnih dejavnosti (1.–5. r.) | oktober |
| 2. KD: Gledališka predstava - Lendava (1.–5. r.) | med letom |
| 3. KD: Pustna povorka v Središču (1.–5. r.) | 1. 3. 2025 |
| 4. KD: Dan Evrope (1.–3. r.) | maj 2025 |
| 6.–9. r. | 1. KD: Gledališka predstava (6.–9. r.) - Ptuj | 11. 10. 2024 |
| 2. KD: Pustna povorka v Središču (6.–9. r.) | 1. 3. 2025 |
| 3. KD: Dan ustvarjalnih dejavnosti (6.–8. r.)3. KD: Priprava na valeto (9. r.) | 6. 6. 2025 |

**TEHNIŠKI DNEVI**

Koordinator za tehniške dneve za učence od 6. do 9. razreda je **Marko Jenuš**, za učence od 1. do 5. razreda pa **razredničarke** (za vsak razred posebej)in **Violeta Petek** (za skupne dneve na RP).

|  |  |  |
| --- | --- | --- |
| Razred | Tehniški dnevi | Čas |
| 1.–5. r. | 1. TD: Obisk Tehnoparka Celje (1.–5. r.) | 4. 10. 2024 |
| 2. TD: Izdelki za božično-novoletni bazar (1.–5. r.) | december 2024 |
| 3. TD: Izdelki za mamice (1.-3. r.)3. TD: Elektrika (4. r.)3. TD: Dejavnosti v šoli v naravi (5. r.) | marec 2025 |
| marec 2025 |
| januar 2025 |
| 4. TD: Medpredmetna ekskurzija (4. r.)4. TD: Energija (5. r.) | 22. 5. 2025med letom |
| 6.–9. r. | 1. TD: Izdelava izdelkov za božično-novoletni bazar (6.–9. r.) | 16. 12. 2024 |
| 2. TD: 3D delavnica (6. r.)2. TD: 3D modeliranje (7. in 9. r.)2. TD: Priprava izdelkov za dan Evrope (8. r.) | v Tednu otroka |
| v Tednu otroka |
| maj 2025 |
| 3. TD: Sodelovanje na prireditvi ob dnevu Evrope (8. r.)3. TD: Robotika (7. r.)3. TD: Dejavnosti v šoli v naravi (6. in 9. r.) | maj 2025 |
| med letom |
| jan. (6. r.), maj (9. r.) |
| 4. TD: Medpredmetne ekskurzije (6.–9. r.) | 22. 5. 2025 |

**ŠPORTNI DNEVI**

Koordinator za športne dneve za učence od 6. do 9. razreda je **Mihael Kraner**, za učence od 1. do 5. razreda pa **razredničarke** (za vsak razred posebej) in **Breda Munda** (za skupne dneve na RP).

|  |  |  |
| --- | --- | --- |
| Razred | Športni dnevi | Čas |
| 1.–5. r. | 1. ŠD: Dan slovenskega športa: jesenski kros (1.–5. r.)  | 23. 9. 2024 |
| 2. ŠD: Rolanje (1.–5. r.) | 2. in 3. 10. 2024 |
| 3. ŠD: Plavanje (1., 2. in 4. r.)3. ŠD: Zimske športne aktivnosti/medpredmetna ekskurzija (3. r.)3. ŠD: Dejavnosti v šoli v naravi (5. r.) | med letom |
| januar/maj 2025 |
| januar 2025 |
| 4. ŠD: Dan druženja vseh generacij (1.–5. r.) | 17. 5. 2025 |
| 5. ŠD: Atletika (1.–5. r.) | maj 2025 |
| 6.–9. r. | 1. ŠD: Dan slovenskega športa: jesenski kros (6.–9. r.) | 23. 9. 2024 |
| 2. ŠD: Testiranje za športno-vzgojni karton (6.–9. r.) | april 2025 |
| 3. ŠD: Dan druženja vseh generacij (6.–9. r.) | 17. 5. 2025 |
| 4. ŠD: Atletika (6.–9. r.) | maj 2025 |
| 5. ŠD: Kolesarjenje (7. in 8. r.)5. ŠD: Dejavnosti v šoli v naravi (6. in 9. r.) | maj 2025 |
| jan. (6. r.), maj (9. r.) |

**NARAVOSLOVNI DNEVI**

Koordinator za naravoslovne dneve za učence od 6. do 9. razreda **Sanja Zadravec,** za učence od 1. do 5. razreda pa **razredničarke** (za vsak razred posebej) in **Valerija Horvat** (za skupne dneve na RP).

|  |  |  |
| --- | --- | --- |
| Razred | Naravoslovni dnevi | Čas |
| 1.–5. r. | 1. ND: Življenjska okolja (1.–5. r.) | oktober 2024 |
| 2. ND: Zdravje in zdrava prehrana - Tradicionalni slov. zajtrk (1.–5. r.)  | 15. 11. 2024 |
| 3. ND: Raziskovanje v naravi (1.–3. r.)3. ND: Otroška varnostna olimpijada (4. r.)3. ND: Dejavnosti v šoli v naravi (5. r.) | april/maj 2025 |
| maj 2025 |
| januar 2025 |
| 6.–9. r. | 1. ND: Svet ob Dravi (6. in 7. r.)1. ND: Podjetništvo (8. in 9. r.) | v Tednu otroka |
| v Tednu otroka |
| 2. ND: Ohranimo čebele (7. r.)2. ND: Zdravniški pregled (8. r.)2. ND: Dejavnosti v šoli v naravi (6. in 9. r.) | med letom |
| med letom |
| jan. (6. r.), maj (9. r.)  |
| 3. ND: Življenje v celinskih vodah (7. r.)3. ND: Osnove prve pomoči (8. r.)3. ND: Dejavnosti v šoli v naravi (6. in 9. r.) | med letom |
| v Tednu otroka |
| jan. (6. r.), maj (9. r.) |

**DAN USTVARJALNIH DEJAVNOSTI**

V tem šolskem letu bomo izvedli dan ustvarjalnih dejavnosti, ki bo potekal v **oktobru za 1.**–**5. r.** in v **juniju za 6.**–**9. r.** Vsebina bo namenjena spodbujanju ustvarjalnosti pri učencih na različnih umetniških področjih. Ta dan bomo vzeli iz fonda dni za kulturne dneve. Koordinatorici dneva ustvarjalnih dejavnosti sta Sonja Kosi za 1.–5. r. (vodja aktiva učiteljev RP) in Andreja Špacapan 6.–9. r.(vodja aktiva učiteljev PP).

**OPOMNIK ZA ORGANIZACIJO DNEVOV DEJAVNOSTI**

Učitelji, ki so odgovorni za organizacijo določene dejavnosti, pripravijo predlog **akcijskega načrta** (**en teden pred izvedbo**), ki ga usklajujejo in dopolnjujejo na aktivih, delovnih sestankih ali oddelčnih učiteljskih zborih, kjer pripravijo in uskladijo konkretne zadolžitve.

**V načrt vključijo tudi ukrepe za zagotavljanje varnosti učencev – varnostni načrt!**

Z ravnateljico se tudi dogovarjajo za materialne pogoje in prevoze, **z vodjo šolske prehrane pa o posebnostih šolske prehrane na ta dan.** Pripravljeni program pred objavo uskladijo z ravnateljico, ki potrdi in podpiše program. Program dnevov dejavnosti mora biti **učno-ciljno načrtovan.** Po vsaki izvedbi dejavnosti opravi vodja skupaj s sodelavci tudi analizo in jo odda v pisni obliki ravnateljici (v mapo LDN v zbornici). Vodja dejavnosti pripravi predstavitev zanimivih vsebin za objavo na spletni strani šole, na info točki v avli, na Facebooku, v Sredici …

**OBLIKE DIFERENCIACIJE IN MANJŠE UČNE SKUPINE**

Pri pouku **v vseh razredih** izvajamo **notranjo diferenciacijo**. **Notranjo diferenciacijo načrtujejo učitelji v letnih učnih pripravah in v dnevnih pripravah na pouk.**

V **5. razredu** bomo vse leto izvajali pouk v manjših učnih skupinah pri največ eni četrtini ur **slovenščine, matematike in angleščine**.

V **8.** **razredu** bomo vse leto izvajali pouk v manjših učnih skupinah pri vseh urah **slovenščine, matematike in angleščine**.

V **9.** **razredu** bomo vse leto izvajali pouk v manjših učnih skupinah pri vseh urah **slovenščine in angleščine**.

**V 8. razredu** bodo učenci vse leto pri vseh urah **športa** razdeljeni po spolu v dve manjši učni skupini.

V **8.** **razredu** bomo vse leto izvajali pouk v dveh manjših učnih skupinah pri vseh urah **tehnike in tehnologije.**

 **IZBIRNI PREDMETI**

V vsakem razredu zadnjega triletja učenci izberejo dve uri izbirnih predmetov (lahko pa tudi tri ure) na teden. Učenci, ki obiskujejo glasbeno šolo z javno veljavnim programom, so lahko na predlog staršev delno ali v celoti oproščeni obiskovanja izbirnih predmetov. O oprostitvi odloča ravnateljica.

V šolskem letu 2024/25 bomo izvajali naslednje izbirne predmete:

|  |  |  |  |  |
| --- | --- | --- | --- | --- |
| **Sklop** | **Izbirni predmet** | **Razred** | **Število skupin** | **Učitelj** |
| Družboslovno-humanistični sklop | Likovno snovanje (LS2) | 8. in 9. | 1 | Janja Rudolf |
| Vzgoja za medije: radio (RAD) | 7. in 8. | 1 | Andreja Špacapan |
| Raziskovanje domačega kraja (RDK) | 9. | 1 | Samo Žerjav |
| Naravoslovno-tehničnisklop | Sodobna priprava hrane (SPH) | 7. in 8. r. | 1 | Sanja Zadravec |
| Risanje v geometriji in tehniki (RGT) | 8.  | 1 | Marko Jenuš |
| Šahovske osnove (ŠHO) | 8.  | 1 | Marko Jenuš |
| Izbrani šport: odbojka (IŠP) | 7. | 1 | Mihael Kraner |
| Poskusi v kemiji (POK) | 8. | 1 | Sanja Zadravec |
| Šport za zdravje (ŠZZ) | 8. | 1 | Mihael Kraner |
| Šport za sprostitev (ŠZS) | 9. | 1 | Mihael Kraner |

**RAP – TUJI JEZIKI V RAZŠIRJENEM PROGRAMU** (prej: neobvezni izbirni predmeti)

V tem šolskem letu bo potekal pouk tujega jezika v razširjenem programu v naslednjih razredih

|  |  |  |  |
| --- | --- | --- | --- |
| **Neobvezni izbirni predmet** | **Razred** | **Skupno št. ur** | **Učitelj** |
| Nemščina  | 4.‒9. r. | 8 | Andreja Špacapan |

Opomba: S šolskim letom 2024/25 je postal v 1. razredu obvezen 1. tuj jezik (angleščina).

**KNJIŽNICA**

Knjižnico za učence in strokovno knjižnico vodi **Lidija Meško Merc.**  V okviru dela v knjižnici vodi Bralno značko za učence, vodi projekt Rastem s knjigo in lektorira prispevke.

V knjižnici dela tudi **Tomaž Sok Ivan,** ki v okviru dela v knjižnici izvaja tudi književno in knjižnično vzgojo za učence ter vodi učbeniški sklad.

Urnik izposoje knjig je objavljen na vratih knjižnice in na spletni strani šole.

**UČBENIŠKI SKLAD**

Na šoli imamo učbeniški sklad, ki nudi možnost izposoje učbenikov za redni pouk. Učbeniki so učencem razdeljeni prvi teden pouka. Učbeniški sklad vodi **Tomaž Sok Ivan,** pomaga mu **Silva Dovečer.**

**PROMETNA VZGOJA**

Prometno-vzgojna vsebina je neprestano prisotna v življenju in delu šole, v rednem programu in v razširjenem programu. Za seznanitev s prometno-varnostnim načrtom v oddelku so odgovorni razredniki, za razne oblike dejavnosti v okviru prometne vzgoje pa je odgovoren **Marko Jenuš**. **Prometno-varnostni načrt pripravi Marko Jenuš**. Objavljen je v avli šole.

V šolskem letu 2023/24 smo se po nekaj letih spet vključili v tekmovanje Kaj veš o prometu. Priprave učencev na tekmovanje in mentorstvo učencev je prevzel zunanji sodelavec, **Boštjan Kranjčec**.

**Kolesarski tečaj in izpit:**

Kolesarski tečaj in kolesarski izpit bodo opravljali učenci 5. razreda. Kolesarski tečaj bo vodila **Lidija Palčič.**

**ZDRAVSTVENO VARSTVO UČENCEV**

Za učence **2., 4., 6. in 8.** razreda so organizirani sistematski pregledi. Za učence 6. razreda bo izveden program cepljenja proti virusu HPV – nacionalni program cepljenja.

Prav tako organiziramo sistematske preglede zob in učenje pravilnega čiščenja ter nege zob. Učenci razredne stopnje tekmujejo v čistoči zob vse leto in tako sodelujejo v akciji Stomatološke sekcije Slovenije Za zdrave zobe ob zdravi prehrani. Zobozdravstveno preventivo vodi strokovna delavka iz Zdravstvenega doma Ormož.

Zdravstveni dom Ormož (ZD) bo v času pouka v vsakem razredu izvedel eno vzgojno-izobraževalno delavnico na temo zdravja. Koordinatorica za stike med šolo in ZD bo **Sanja Zadravec.** Teme izobraževalnih delavnic bodo naslednje:

|  |  |
| --- | --- |
| **RAZRED** | **TEMA** |
| 1. r. | Zdrave navade |
| 2. r. | Osebna higiena |
| 3. r. | Zdrav način življenja |
| 4. r. | Preprečevanje poškodb |
| 5. r. | Zasvojenost |
| 6. r. | Odraščanje – dve plati medalje |
| 7. r. | Duševno zdravje – pozitivna samopodoba in stres |
| 8. r. | Medsebojni odnosi |
| 9. r. | Vzgoja za zdravo spolnost |

ZD Ormož bo za učence 4. in 6. razreda, ki se bodo odločili za sodelovanje, izvajal program **Družinske obravnave za zdrav življenjski slog.**

Učence seznanjamo s škodljivimi posledicami kajenja, pitja alkoholnih pijač, uživanja drog, nepravilne prehrane in nasilja. V te namene organiziramo različne aktivnosti v okviru pouka, naravoslovne dneve, delavnice, predavanja, razstave …

**Vključeni smo v Slovensko mrežo zdravih šol**, zato posvečamo zdravju učencev in zaposlenih še posebno pozornost.

**POVERJENIŠTVO**

Mladinski tisk in periodika: **Violeta PETEK**.

**SPREMSTVA**

Praviloma vodijo oz. spremljajo učence na tekmovanja, srečanja, nastope in prireditve mentorji. V spremstva se po potrebi vključujejo tudi ostali delavci. Pri načrtovanju spremstev bomo upoštevali normative za spremstva in varnost vseh udeležencev v skladu z zakonom.

Vodje dejavnosti usklajujejo spremstva z ravnateljico.

**PRIREDITVE, PROSLAVE, RAZSTAVE**

Tehnična podpora in priprava prostorov za vse prireditve: **Matjaž Hanželič, Boštjan Kolbl, Marko Jenuš** in **Miran Rakovec**.

Ideja za dekoracijo: koordinator prireditve in **Janja Rudolf**.

Priložnostne razstave ob pomembnih svetovnih dnevih in praznikih bomo pripravili v avli šole, na šolskih hodnikih ali v šolski jedilnici.

|  |  |  |  |
| --- | --- | --- | --- |
| **DATUM** | **VSEBINA** | **ODGOVOREN****ORGANIZATOR** | **SODELUJEJO** |
| **petek,****25. 10. 2024** | Komemoracija pri spomeniku NOB  | Lidija Meško Merc,Tomaž Sok Ivan | pevski zbor, recitatorji |
| **petek,****25. 10. 2024** | 1. pohvalna ura in šolska proslava ob dnevu reformacije | Jasna Munda,Samo Žerjav | skupina učencev |
| **petek,****29. 11. 2024** | Samostojna prireditev učencev 9. razreda | učenci in starši | A. Špacapan in po potrebi ostali delavci šole |
| **torek,** **17. 12. 2024** | Božično-novoletni bazar | Tomaž Sok Ivan,Violeta Petek | učenci in učitelji,OPZ, MPZ |
| **torek,** **24. 12. 2024** | 2. pohvalna ura in šolska proslava ob dnevu samostojnosti in enotnosti | Jasna Munda,Tomaž Sok Ivan | skupina učencev |
| **četrtek,****30. 1. 2025**  | Nastop na prireditvi ob praznovanju rojstnih dni v CSO Ormož | Antonija Filipič,Breda Munda | skupina učencev |
| **petek,** **7. 2. 2025** | Občinska proslava pred slovenskim kulturnim praznikom | Lidija Meško Merc,Tomaž Sok Ivan |  |
|  | 3. pohvalna ura |  |  |
| **sobota,** **1. 3. 2025** | Pustovanje v Središču ob Dravi:pustna povorka | vodje aktivov, razredniki | vsi učenci in delavci šole |
| ***torek,******4. 3. 2025*** | *Pustovanje v Ormožu:**pustna povorka**(sodelovanje je neobvezno)* | *razredniki* | *učenci in delavci šole* |
| **petek,****28. 3. 2025,** **dop.**  | Baletna predstava učencev GŠ Ormož | Jasna Munda,GŠ Ormož | vsi učenci, 4. skupina vrtca |
| **april 2025** | Pozdrav kraju | Sonja Kosi,Lidija Palčič | razredniki, mentorji RaP dejavnosti |
| **april 2025** | Občinski praznik (prireditve v okviru občinskega praznika) | Lidija Meško Merc,Antonija Filipič,Tomaž Sok Ivan | vsi učitelji in učenci |
| **sreda,****14. 5. 2025** | Kulturna ura z učenci Glasbene šole Ormož  | Jasna Munda | vsi učenci, 4. skupina vrtca  |
| **petek,****6. 6. 2025** | Valeta učencev 9. razreda | Andreja Špacapan | učenci 9. razreda |
| **petek,****20. 6. 2025** | Zaključna prireditev šole s proslavo ob dnevu državnosti | Tomaž S. IvanBoštjan KolblMatjaž Hanželič | vsi učitelji in učenci |

**KOLEDAR SREČANJ IN TEKMOVANJ**

O datumih tekmovanj nas bodo sproti obveščali organizatorji tekmovanj. Koledar tekmovanj, ki jih izvaja ZRSŠ, je objavljen na njihovi spletni strani.

Šolska svetovalna delavka **Nina Kostric** pripravi in ureja koledar tekmovanj, ki ga objavimo na oglasni deski v šoli in na šolski spletni strani.

**SREČANJA**

− srečanje otroških in mladinskih pevskih zborov: **Tomaž Sok Ivan**;

− srečanje lutkovnih skupin: **Sonja Kosi**;

− srečanje folklornih skupin: **Lidija Palčič, Breda Munda**.

Mentorji so odgovorni za pripravo učencev na srečanja na vseh ravneh, na katerih bodo sodelovali.

**PREHRANA**

Vsi učenci šole bodo imeli v šoli malico. Učenci v jutranjem RaP imajo zajtrk od 6.45 do 7.10. Učenci v vseh oddelkih popoldanskega RaP imajo popoldansko malico od 14.15 do 14.25. Kosilo je od 11.50 do 13.30 za 1.-5. razred in od 13.05 do 13.30 za 6. do 9. razred. Vodja šolske prehrane je **Ivanka Jurgec**.

Imenovano imamo tudi komisijo za šolsko prehrano v sestavi:

**Ivanka Jurgec** (vodja šolske prehrane),

**Nina Kostric** (šolska svetovalna delavka),

**Boštjan Kolbl** (strokovni delavec, predstavnik učiteljskega zbora),

**Petra Hergula** (predstavnica staršev, predlagana s strani Sveta staršev šole).

Delo poteka v skladu z Zakonom o šolski prehrani in s Pravili šolske prehrane OŠ Središče ob Dravi, ki so objavljena na šolski spletni strani.

**MEDPREDMETNE EKSKURZIJE**

So enodnevne. Načrtujejo in vodijo jih razredniki v sodelovanju z učitelji posameznih predmetov. Pri načrtovanju upoštevajo veljavne učne načrte. Zaradi zmanjševanja stroškov ekskurzij oddelke na ekskurzijah združujemo. Ekskurzije bodo **v četrtek, 22. 5. 2025.**

|  |  |
| --- | --- |
| **razred** | **smer** |
| **1. r.** | Ljutomer |
| **2. in 3. r.** | Maribor |
| **4. in 5. r.** | Prekmurje |
| **6. in 7. r.** | Dolenjska |
| **8. in 9. r.** | Gorenjska |

**ŠOLA V NARAVI**

Za šolsko leto 2024/25 načrtujemo naslednje šole v naravi:

|  |  |  |  |  |
| --- | --- | --- | --- | --- |
| **Razred** | **Datum** | **CŠOD, kraj** | **Dejavnost** | **Spremljevalci** |
| 5. in 6. | 27. 1.– 31. 1. 2025 | CŠOD dom Peca | Zimska šola v naravi s šolo smučanja | L. Palčič – vodja ŠN Mihael Kraner – vodja smučanjaMatjaž Hanželič – vaditelj smučanjaV. Petek - spremljevalka |
| 9. r. | 26. 5. – 30. 5. 2025 | Fiesa (Koroški počitniški dom) | Poletna šola v naravi | A. Špacapan - vodja ŠN,M. Hanželič - sorazrednik 9. r. |

Šola v naravi za učence 5. razred spada v obvezni program dela.

Šola v naravi za učence 9. razreda spada v nadstandardni program dela.

**SUBVENCIONIRANA ŠOLA V NARAVI**

Starši učencev 5. razreda, ki se bodo udeležili šole v naravi, lahko zaprosijo za subvencioniranje šole v naravi. Obrazec **Vloga za subvencioniranje šole v naravi** dobijo pri razredničarki ali na šolski spletni strani in ga najmanj štiri mesece pred realizacijo šole v naravi v zaprti pisemski ovojnici oddajo šolski svetovalni delavki, zraven pa priložijo ustrezno dokumentacijo, ki dokazuje upravičenost do subvencioniranja (fotokopije odločbe o prejemanju socialne pomoči, odločbe o otroškem dodatku, odločbe o bolniškem dopustu …). Kriteriji za dodelitev sredstev za subvencioniranje šole v naravi so: prejemanje denarne socialne pomoči, višina dohodkov na družinskega člana, višina otroškega dodatka, brezposelnost staršev, dolgotrajna bolezen v družini, dolgotrajnejši socialni problemi in druge specifike v družini.

**PLAVALNO OPISMENJEVANJE UČENCEV**

Obvezni plavalni tečaj v skladu s predmetnikom pouka športne vzgoje bomo izvedli v 3. razredu. To je del obveznega programa osnovne šole. Stroške delno financirajo šola (MVI), delno pa občina in starši.

Plavalne tečaje oz. ure plavanja v ostalih razredih bomo izvedli v okviru ur redne športne vzgoje. Stroške delno financirajo šola (MVI), občina in starši.

Urnik izvedbe plavalnih tečajev pripravi **Mihael Kraner** v sodelovanju z ravnateljico.

**Tečaji bodo potekali v času od 6. 1. 2025 do 10. 1. 2025** Po potrebi bomo zmanjšali št. ur (razen v 3. razredu) in združevali skupine.

|  |  |  |
| --- | --- | --- |
| Razred | Trajanje | Koordinator za posamezni razred |
| 1. r. | 12 ur | Valerija Horvat  |
| 2. r. | 12 ur | Sonja Kosi |
| 3. r. | 20 ur | Antonija Filipič |
| 4. r. | 6 ur | Breda Munda |
| 5. r. | 6 ur | Lidija Palčič |

Obvezno preverjanje plavanja bomo izvedli v 6. razredu. Stroške delno financirajo šola (MVI), občina in starši.

**PLESNI TEČAJI**

V tem šolskem letu bomo ponudili naslednje plesne tečaje:

− plesni tečaj za pripravo na valeto za učence 9. razreda,

− plesni tečaj za učence od 1. do 9. razreda.

**VARSTVO UČENCEV**

V prostih urah učencev, ko čakajo na nadaljevanje pouka, organiziramo varstvo učencev. Urnik varstva učencev in dežurnih učiteljev je objavljen v zbornici.

**VARSTVO VOZAČEV – VARSTVO UČENCEV**

**V varstvo vozačev so obvezno vključeni vsi učenci vozači od 1. do 9. razreda in vsi učenci, ki imajo v času varstva vozačev prosto uro in čakajo na nadaljnje aktivnosti ali na odhod domov.** Organiziramo ga v enem oddelku. Varstvo vozačev traja od 12.15 do 15.25.

Dežurni učitelj v varstvu vozačev:

− vodi evidenco o prisotnosti učencev,

− zagotavlja varnost učencev,

− zagotavlja red in disciplino,

− pomaga pri domačih nalogah,

− organizira sprehode, športne igre in druge dejavnosti,

− spremlja učence do avtobusa,

− opozarja učence na urejenost garderobe,

− spremlja učence pri vstopanju na avtobus.

Za učenca, ki samovoljno zapusti varstvo (brez pisnega dovoljenja staršev), dežurni učitelj ne odgovarja! Tak učenec se po odhodu iz varstva vozačev ne more vrniti na šolski avtobus.

Varstvo vozačev vodi **Nina KOVAČIČ**.

**IZOBRAŽEVANJE NA DOMU**

V šolskem letu 2024/25 se ne bo noben učenec izobraževal na domu. Šola ima za takšne primere izdelana *Navodila za izobraževanje učencev osnovne šole na domu.*

**RAZŠIRJENI PROGRAM**

V šolskem letu 2024/25 bomo v skladu s spremembo Zakona o osnovni šoli (Uradni list RS, št. 16/2024) začeli z izvajanjem **prenovljenega koncepta razširjenega programa** (v nadaljevanju: RaP) v celoti. Prenovljeni koncept RaP je zapisan v *Kurikulumu za razširjeni program osnovne šole.*

Dosedanje dejavnosti: jutranje varstvo, podaljšano bivanje, interesne dejavnosti, dodatni pouk, dopolnilni pouk, neobvezni izbirni predmeti ter individualna in skupinska pomoč učencem, se bodo odslej v celoti izvajale po prenovljenem konceptu RaP. (Imenovali jih bomo **dejavnosti RaP-a**.)

Učenci bodo še vedno imeli dejavnosti RaP-a pred poukom (dosedanje jutranje varstvo), po pouku (dosedanje podaljšano bivanje, interesne dejavnosti) in med poukom (dosedanji neobvezni izbirni predmeti, dodatni pouk, dopolnilni pouk, individualna in skupinska pomoč).

Dejavnosti RaP-a bodo vsebinsko razdeljena na tri področja:

**A. GIBANJE IN ZDRAVJE ZA DOBRO TELESNO IN DUŠEVNO POČUTJE**

**B. KULTURA IN DRŽAVLJANSKA VZGOJA**

**C. UČENJE UČENJA**

Vsako od teh treh področij je razdeljeno na vsebinske sklope z vsebinami:

A. GIBANJE IN ZDRAVJE ZA DOBRO TELESNO IN DUŠEVNO POČUTJE:

- gibanje

- hrana in prehranjevanje

- varnost

- zdravje in dobrobit

B. KULTURA IN DRŽAVLJANSKA VZGOJA

- kultura, umetnost in dediščina

- kultura sobivanja

- tuji jeziki v razširjenem programu

**C. UČENJE UČENJA**

- samostojno in sodelovalno učenje

- medvrstniško in sodelovalno učenje

- igra in samostojno načrtovanje prostega časa

Vsaka od dejavnosti, ki jih bomo ponudili učencem, se bo vsebinsko nanašala vsaj na enega izmed treh področij in vsebinskih sklopov. (Npr.: *kolesarski tečaj* se nanaša na vsebinski sklop *varnost*).

Dejavnosti bodo spodbujale ustvarjalnost, inovativnost in močna področja učencev, kakovostno preživljanje prostega časa, razvijanju učnih in delovnih navad, ozaveščale o pomenu in strategijah uravnavanja misli, čustev in vedenja ...

Dejavnosti bodo razvijale prečne veščine: veščine kritičnega mišljenja, veščine sodelovanja in komuniciranja, veščine ustvarjalnega mišljenja, digitalne veščine, veščine samouravnavanja.

Šolski tim za vodenje poskusa RaP: **mag. Jasna Munda** (ravnateljica), **Mihael Kraner** (učitelj športa), **Nina Kostric** (svetovalna delavka), **Violeta Petek** (razredničarka 1. oddelka OPB), **Suzana Cimerman** (razredničarka 2. oddelka OPB), **Andreja Špacapan** (razredničarka 3. oddelka OPB), **Boštjan Kolbl** (urničar).

**RaP – dejavnosti pred poukom**

RaP dejavnosti pred pričetkom pouka potekajo od 6.00 do 7.35. Namenjene so učencem 1., 2. in 3. razreda. RaP dejavnosti pred poukom potekajo v učilnici 1. razreda. Zanje je izdelan poseben urnik. Izvajata jih **Samo Žerjav in Tomaž S. Ivan.**

Vodja dejavnosti je **Samo Žerjav.**

**RaP pop. – dejavnosti po pouku (za 1.-5. r.)**

Program RaP po pouku izvajamo **od** **12.20 do 15.30** vveč skupinah. **Ob 15.05 se vse skupine združijo.** Zanje je izdelan poseben urnik.

**1. skupina:** učenci 1. razreda.

Vodja skupine je **Violeta Petek**.

**2. skupina:** učenci 2. in 3. razreda.

Vodja skupine je **Suzana Cimerman.**

**3. skupina:** učenci 4. in 5. razreda.

Vodja skupine je **Andreja Špacapan.**

**RaP pop. – dejavnosti po pouku (za 6.-9. r.)**

Program RaP po pouku izvajamo **od** **12.20 do 15.50.** Zanje je izdelan poseben urnik.

**RaP mix – dejavnosti med poukom**

V urniku pouka bomo v 5. šolsko uro vključili dejavnosti RaP-a med poukom, ki bodo namenjene predvsem učenju učenja (prej DOD, DOP, DNU, PUT, DSP, NIP TJN, brani pismenosti, matematični pismenosti …). Zanje je izdelan poseben urnik.

**PROJEKTI, PROGRAMI**

**DIGITRAJNI UČITELJ**

Ministrstvo za vzgojo in izobraževanje je na javnem razpisu za krepitev digitalnih kompetenc, temeljnih vsebin računalništva in informatike, kompetenc za trajnostni razvoj ter finančne pismenosti strokovnih in vodstvenih delavcev v vzgoji in izobraževanju izbralo projekt Digitrajni učitelj (v nadaljevanju: Digitrajni učitelj), ki ga vodijo Skupnost zavodov Konzorcija šolskih centrov in ostali konzorcijski partnerji.
Projekt traja do 30. 6. 2026 in ga sofinancirata Republika Slovenija, Ministrstvo za vzgojo in izobraževanje, in Evropska unija iz Mehanizma za okrevanje in odpornost NextGenerationEU.
**Namen projekta je opolnomočiti strokovne in vodstvene delavce v vzgoji in izobraževanju s pomočjo usposabljanj, ki bodo vključevala celovite sodobne metode tako izven kot tudi znotraj vzgojno-izobraževalnih zavodov, stalno aktivno vlogo udeležencev preko interaktivnih oblik s preizkušanjem pri pouku, vzajemnim učenjem in vrednotenjem ter sprotnim preverjanjem napredka udeležencev.**Usposabljanje bo v izvedbenih fazah projekta potekalo na dveh ravneh:
1. na nacionalni ravni bodo usposabljanja izvajali usposobljeni multiplikatorji in svetovalci z namenom krepitve kompetenc strokovnih delavcev na vseh treh področjih glede na zahtevnostno stopnjo posameznikovih individualnih potreb;
2. na ravni vzgojno-izobraževalnega zavoda pa se bo krepila učeča se skupnost glede na izbrano smer razvoja kompetenc, ki jo bo določil projektni razvojni tim posameznega vzgojno-izobraževalnega zavoda.

Projekt vodi šolski projektni tim v sestavi: **mag. Jasna Munda** (ravnateljica), **Matjaž Hanželič in Marko Jenuš** (računalnikarja – org. inf. dejavnosti).

**Centralizirani multilateralni evropski projekt Fit4Kid Network (Kids in Motion), Fit program Kako motivirati za učenje (na kratko: Fit pedagogika).**

S šolskim letom 2019/20 smo se vključili v ta projekt, ki ga vodi Forma 3D, d. o. o., Fit International. Projekt je namenjen inovativni pedagogiki (Fit pedagogiki), ki se osredotoča na povečano uporabo gibanja in telesne dejavnosti v predšolskem in osnovnošolskem obdobju v času rednega kot tudi izven rednega pedagoškega procesa. Projekt omogoča pridobitev novih znanj in kompetenc učiteljev, da bodo znali pri učencih sočasno aktivno spodbuditi možgane in telo ter s tem povečati njihovo motivacijo, osredotočenost in učinkovitost pri učenju ter izboljšati učne sposobnosti in spretnosti učencev.

Program vsebuje strokovna usposabljanja (interna in zunanja), didaktične delavnice v času rednega pedagoškega procesa, mednarodne konference in evalvacijo.

V šolskem letu 2024/25 bodo v okviru projekta potekale naslednje aktivnosti:

|  |  |  |
| --- | --- | --- |
| Dan | Ura | Aktivnost |
| Četrtek, 28. 11. 2024 | od 15.30,3 šolske ure | Strokovno usposabljanje: FIT4KID osnovni, 2. modul, 1. stopnja |
| Četrtek, 6. 2. 2025 | od 15.30,3 šolske ure | Strokovno usposabljanje: FIT4KID osnovni, 2. modul, 2. stopnja |
| Četrtek, 24. 4. 2025 | od 15.30,3 šolske ure | Strokovno usposabljanje: FIT4KID osnovni, 2. modul, 3. stopnja |

Med letom bomo izpeljali dva interna FIT4Kid dneva in en dan pod vodstvom B. Konda (Forma 3D Ltd.), ki bo **12. 3. 2025.**

Članice šolskega FIT projektnega tima se bodo udeležile **Fit in Fit4Kid letnega posveta za š. l. 2024/25**, ki bo 4. 9. 2024.

Projekt vodi šolski Fit projektni tim: **mag. Jasna Munda** (ravnateljica), **Lidija Palčič** (Fit4Kid multiplikator) in **Andreja Špacapan** (Fit4Kid multiplikator).

**VARNO IN SPODBUDNO UČNO OKOLJE 2023-2026**

Sodelovali bomo v razvojni nalog ZRSŠ *Varno in spodbudno učno okolje 2023-2026.* Glavni cilj razvojne naloge je opolnomočenje šol za čim bolj samostojno uporabo spletne učilnice VSUO Video paketi z namenom, da se na sistematičen način in strategijo doseže vse učitelje in učence, in spodbudi spremembe v kulturi, klimi, odnosih, pomaga h krepitvi čustvenih in socialnih veščin s poudarkom na empatiji in samouravnavanju ter ravnanju v zvezi z izzivi z medvrstniškim nasiljem …

Za delo na tem področju v šolskem letu 2024/25 je pripravljena strategija za VSUO na ravni šole.

Delo na šoli v tej razvojni nalogi vodi šolski razvojni tim: **Nina Kostric** (vodja), **mag. Jasna Munda** (ravnateljica) in **Breda Munda**.

**EVROPSKA TALENT TOČKA/EUROPEAN tALENT POINT**

Center za raziskovanje in spodbujanje nadarjenosti na Pedagoški fakulteti Univerze v Ljubljani (CRSN) in Evropska zveza za nadarjene/European Council for High Ability (ECHA) sta naši šoli leta 2018 podelila certifikat, s katerim smo postali **Evropska Točka za nadarjene/Europian Talent Point** in del Evropske mreže za podporo nadarjenim/European Talent Support Network (ETSN).

S članstvom v Evropski mreži za podporo nadarjenim imamo še boljše možnosti in priložnosti za širjenje in izmenjevanje znanj in izkušenj s področja dela z nadarjenimi z drugimi Evropskimi Točkami za nadarjene ter za sodelovanje na mednarodnih konferencah in drugih strokovnih srečanjih, ki jih organizirajo bodisi ECHA, ETSN ali CRSN. Pridobljeno znanje in izkušnje bomo vnašali v svoje delo z nadarjenimi, naše izkušnje na tem področju pa bomo delili z drugimi.

Šolski razvojni tim v okviru Evropske točke za nadarjene sestavljajo: **mag. Jasna Munda** (vodja tima)**, Nina Kostric** in **Andreja Špacapan.**

**Delo po konceptu odkrivanja in dela z nadarjenimi učenci**

Delo v okviru Koncepta odkrivanja in dela z nadarjenimi učenci bo koordinirala šolska svetovalna delavka  **Nina Kostric.** V sodelovanju z ostalimi strokovnimi delavci šole bo pripravila *Program dela z nadarjenimi za šolsko leto 2024/25*, ki je v prilogi tega LDN.

Za nadarjene učence od 6. do 9. razreda bomo izvedli tabor, ki bo potekal **18. 10. 2024 in 19. 10. 2024, v šoli.** Učitelji predmetnega pouka bodo za učence pripravili delavnice iz vsebin s svojih predmetnih področij.

**Zdrava šola**

Delo teče v skladu s programom, ki ga oblikuje tim zdrave šole. V okviru tega programa izvajamo tudi preventivni program *Spodbujajmo nekajenje* za učence od 3. razreda dalje.

Za delo v projektu je izdelan letni program dela.

Člani tima so: **Suzana Cimerman** (vodja tima), **Nina Kostric** (svetovalna delavka), **Sanja Zadravec** (učiteljica BIO in GOS), **Sonja Kosi** (predstavnica aktiva učiteljev razrednega pouka), **Andreja Špacapan** (predstavnica aktiva učiteljev predmetnega pouka) in **Mihael Kraner** (učitelj športa).

**KULTURNA ŠOLA**

**Javni sklad za kulturne dejavnosti Republike Slovenije (JSKD RS) je leta 2024 naši šoli tretjič zapovrstjo ponovno podelil naziv Kulturna šola, ki ga lahko uporabljamo do 31. 8. 2028.** Pridobili pa smo tudi naziv **Naj kulturna šola 2020 v kategoriji manjših in podružničnih šol.** Postopek prijave na razpis je vodila ravnateljica **mag.** **Jasna Munda.**

Naziv smo dobili zato, ker tako po številčnosti kot po kakovostiizkazujemo nadpovprečno aktivno kulturno udejstvovanje učencev ter mentorjev v sklopu obšolskih dejavnosti, ki niso del šolskega kurikuluma.

Ta naziv nas obvezuje, da bomo še naprej krepili ustrezno kulturno vzgojo ter ustvarjalnost učencev na različnih umetnostnih področjih, podpirali kakovostne dosežke učencev na kulturnem področju, omogočali izobraževanje mentorjev, ki izvajajo dejavnosti na kulturnem področju, bomo pomemben nosilec ali partner kulturnih programov v lokalnem okolju.

**EKOŠOLA**

V šolskem letu 2018/19 je naša šola uspešno zaključila vseh sedem korakov, kot jih določa metodologija sedmih korakov programa Ekošola. S tem smo prvič pridobili mednarodni okoljski znak *Zelena zastava*, s katero bomo odslej tudi uradno izkazovali svojo vključenost v mednarodno priznani in uveljavljeni program, ki deluje že v 65 državah po svetu.

Z nazivom Ekošola in s prevzemom zelene zastave smo se zavezali, da bomo tudi v prihodnje trajnostno delovali v šoli, v lokalni skupnosti in v vsakdanjem življenju.

Za delo v projektu je izdelan letni program dela.

Člani šolskega tima so: **Tomaž Sok Ivan** (vodja), **Suzana Cimerman** (aktiv RP) in **Samo Žerjav** (aktiv PP).

**UNESCO ŠOLA**

S tem šolskim letom se bomo vključili v mednarodno mrežo Unesco šol kot aktivni partner.

Člani mreže izvajajo projekte, ki se osredotočajo na teme, kot so kultura miru in nenasilja, strpnost, sodelovanja in sprejemanje drugačnosti ter skrb za ohranitev naravne in kulturne dediščine.

Za delo v projektu je izdelan letni program dela.

Člani šolskega tima so: **Samo Žerjav** (koordinator), **Breda Munda** in **Andreja Špacapan.**

**TEDEN OTROKA**

Tudi v šolskem letu 2024/25 bomo praznovali Teden otroka, ki ga vodi Zveza prijateljev mladine Slovenije. Teden otroka bo **potekal od 7. 10. 2024 do 13. 10. 2024**, njegova letošnja tema pa bo **Otrok, nepopisan list,** ki se osredotoča na otroka, ki se rodi kot nepopisan list, na njegovo pot odraščanja in oblikovanja osebnosti pa pomembno vpliva čas, v katerem se je rodil. A osnovne potrebe otrok se skozi desetletja ne spreminjajo: poleg tega, da so siti in na toplem, potrebujejo ljubezen, varen in zdrav dom, igro, znanje, druženje, spodbudo, oporo, pomoč ter možnosti za razvoj talentov in interesov.

V Tednu otroka bomo izvajali različne aktivnosti: razredne ure ne temo Tedna otroka, dan ustvarjalnih dejavnosti za RP, različne druge dneve dejavnosti, akcijo zbiranja odpadnega papirja, samopostrežni zajtrk idr. Dejavnosti načrtujejo in izvajajo vsi člani učiteljskega zbora. Zbirni seznam dejavnosti pripravi **Violeta Petek.**

**DAVČNO OPISMENJEVANJE MLADIH**

Sodelovali bomo s Finančno akademijo Finančne uprave RS v projektu *Davčno opismenjevanje mladih.* Osnovni namen projekta je ozaveščanje mladih o pomenu plačevanja davkov, ki nam omogočajo zagotavljanje javnih dobrin in storitev vsem prebivalcem in povečanje davčne pismenosti. Za učence 3., 7., 8. in 9. razreda bo Finančna akademija izvedla delavnice. Koordinator projekta na šoli je **mag. Jasna Munda** (ravnateljica).

**SIMBIOZA SKUPNOST**

Simbioza Skupnost je skupno ime za sodelovanje v različnih manjših projektih, ki podpirajo temeljne vrednote medgeneracijskega sodelovanja, prostovoljstva in vseživljenjskega učenja.

Dejavnosti se izvajajo občasno in so namenjene vsem učencem šole. Dejavnosti vodi Violeta Petek.

**Inkluzija in integracija otrok s posebnimi potrebami**

Koordinatorica je **Nina Kostric.**

**SLOVENSKA BRALNA ZNAČKA**

Z Bralno značko učence navajamo na kakovostno preživljanje prostega časa in na pridobivanje bralnih navad. Izbor knjig za bralno značko pripravita knjižničarja, učiteljica slovenščine in učiteljice razrednega pouka. Na predmetni stopnji preverja bralno značko **Lidija Meško Merc**, na razredni stopnji pa **razredne učiteljice**.

Ob zaključku Bralne značke organiziramo zaključno kulturno prireditev, ki jo koordinira **Lidija Meško Merc.**

**Seznam knjig za bralno značko in za domače branje objavimo na oglasnih deskah v matičnih učilnicah, v knjižnici in na šolski spletni strani.**

**NEMŠKA IN ANGLEŠKA BRALNA ZNAČKA**

Z nemško in angleško bralno značko učence navajamo na kakovostno preživljanje prostega časa, na pridobivanje bralnih navad in predvsem na utrjevanje znanja tujega jezika. Izvajali ju bomo interno na šoli, brez zunanjih izvajalcev. Zaključek obeh bralnih značk pripravimo skupaj in ne sovpada z zaključkom slovenske Bralne značke.

Vodje: **Andreja Špacapan** (učiteljica nemščine v 4.-9. r.), **Suzana Cimerman** (učiteljica angleščine v 3.-5. r.), **Ana Županič** (učiteljica angleščine v 7., 8. in 9. r.) in **Matjaž Hanželič** (učitelj angleščine v 8. in 9. r.).

**Rastem s knjigo**

Projekt izvajamo v sodelovanju s Knjižnico Frana Ksavra Meška Ormož. Namenjen je učencem 7. razreda. Koordinatorica: **Lidija Meško Merc.**

**Policist Leon svetuje**

Je preventivni program policije na področju varnosti, namenjen učencem 5. razreda. Skozi poučne zgodbe so obravnavane različne teme: vandalizem, različne oblike nasilja, prepovedane droge, uporaba pirotehnike, varovanje premoženja, varnost v prometu idr. Program izvaja policist iz PP Ormož v prisotnosti razredničarke. Koordinatorica: **Lidija Palčič.**

**OTROŠKA VARNOSTNA OLIMPIJADA (OVO)**

Učenci 4. razreda bodo sodelovali na otroški varnostni olimpijadi. Otroška varnostna olimpijada (OVO) je tekmovanje osnovnošolcev v spoznavanju pravil za preprečevanje negativnih varnostnih pojavov ter prvo odpravljanje vzrokov in posledic le-teh. Učenci se pomerijo v štirih izzivih, in sicer v:

a) poznavanju pravil o varnosti (odgovarja se na postavljena vprašanja);

b) sestavljanju logotipov (različnih znakov povezanih z varnostjo, interventnih številk 112 in 113, reševalna služba ipd.);

c) spretnostni vožnji s kolesom in reševanje naloge (112, 113 ipd.) in

d) požarni vaji (zbiranje vode).

Organizator tekmovanja je Policijska uprava Maribor. Mentorica učencem je **Breda Munda.**

**EVROPSKI ŠOLSKI ŠPORTNI DAN**

V Evropskem tednu športa in na dan slovenskega športa, ki bo potekal 23. 9. 2024, v organizaciji Olimpijskega komiteja Slovenije - Združenja športnih zvez,  se bomo pridružili mednarodnemu projektu Evropski šolski športni dan. Projekt je namenjen promociji gibanja in športa med mladimi. S sodelovanjem v projektu želimo učencem približati šport kot zabavno aktivnost in priložnost za druženje z vrstniki ter jih spodbuditi k redni športni dejavnosti. Ta dan bomo izvedli jesenski kros in različne športne igre za učence. Koordinator dneva dejavnosti je **Mihael Kraner**, pri njegovi izvedbi pa sodelujejo **mag. Jasna Munda** (ravnateljica).

**TradicionalNI slovenski zajtrk v šolah in vrtcih – TSZ (petek, 15. 11. 2024)**

Sodelujemo v projektu Tradicionalni slovenski zajtrk v šolah in vrtcih, ki poteka pod okriljem Ministrstva za kmetijstvo, gozdarstvo in prehrano ter ostalih partnerjev. Za učence bomo pripravili različne vzgojno-izobraževalne dejavnosti na temo TSZ in praznovanja dneva slovenske hrane. Koordinatorica dejavnosti za prehranski del je **Ivanka Jurgec,** koordinatorica dejavnosti za pedagoški del je Sanja Zadravec.

**ŠOLSKA SHEMA**

Uravnotežena prehrana otrok in mladostnikov naj bi dnevno vsebovala zadostno količino sadja in zelenjave, vendar jih po raziskavah otroci in mladostniki ne uživajo dovolj. Da bi spodbudili uživanje sadja in zelenjave v šolskem prostoru, smo se že leta 2009 vključili v projekt *Shema šolskega sadja in zelenjave* (SŠSZ), ki se je pozneje preimenoval v *Šolsko shemo* in se razširil tudi na področje mleka. Omenjeni ukrep izvaja Ministrstvo za kmetijstvo, gozdarstvo in prehrano v sodelovanju z Ministrstvom za izobraževanje, znanost in šport ter Ministrstvom za zdravje. Evropska unija je državam članicam namenila določeno finančno pomoč za brezplačno razdeljevanje svežega sadja, zelenjave in mleka učencem. Cilji Šolske sheme so: ustaviti trend zmanjševanja porabe sadja, zelenjave in mleka, zagotoviti trajno povečanje sadja, zelenjave in mleka v prehrani otrok in mladostnikov, otrokom in mladostnikom v EU omogočiti enake možnosti dolgoročnega in rednega uživanja sadja, zelenjave in mleka ter ustaviti naraščanje pojava prekomerne telesne teže in debelosti pri otrocih.

Na naši šoli bomo v okviru *Sheme šolskega sadja* učencem ob ponedeljkih, sredah in petkih ponudili sezonsko sadje v šolski jedilnici. Koordinatorica je **Ivanka Jurgec.**

**ŠOLSKI VRT**

Program poteka v okviru sodelovanja šole v Šolski shemi. Koordinatorica projekta sta **Sonja Kosi in Sanja Zadravec**.

**Zlati sonček in Krpan**

Delo po obeh športnih programih bo potekalo v okviru ur gibanja, znotraj področja *Gibanje in zdravje za dobro psihično in fizično počutje otrok. Del vsebin opravijo učenci v okviru dnevov dejavnosti.*

**To sem jaz**

Program za krepitev čustev, socialnih veščin in samopodobe, bo namenjen učencem 8. razreda. V okviru razredni ur jih bo izvajala svetovalna delavka **Nina Kostric**.

**TOM POTUJE, OTROKE obiskuje**

**Vključili se bomo v vseslovensko akcijo TOM POTUJE, OTROKE OBISKUJE, ki jo vodi ZPMS, ekipa TOM telefona in bo namenjena učencem 4. in 7. razreda.** Na naši šoli bo akcija trajala od **18. 11. 2024 do 29. 11. 2024.** Koordinatorica akcije bo **Nina Kostric**, izvajalca delavnic pa razrednika 4. in 7. razreda.

**OSTALE ZADOLŽITVE STROKOVNIH DELAVCEV**

1. **Izdelava urnika** (v okviru dela ROID-a): Boštjan Kolbl.
2. **Vpisovanje v matično knjigo**: Sonja Kosi, razredniki.
3. **Vodenje šolske kronike**: mag. Jasna Munda.
4. **Razdeljevanje ključev garderobnih omaric in celoletna evidenca uporabe garderobnih omaric**: Boštjan Kolbl (sodelujejo razredniki in hišnik).
5. **Administrator za eAsistenta:** Boštjan Kolbl, po potrebi pomaga Silva Dovečer.
6. **Vnašanje zamenjave ur v e-dnevnik** (v okviru dela ROID-a)**:** Boštjan Kolbl.
7. **Urejanje nadomeščanj** (v okviru dela ROID-a): Boštjan Kolbl.
8. **Skrb za matične učilnice in kabinete**: učitelji razrednega in predmetnega pouka.
9. **Varstvo učencev v prostih urah** (v okviru dela ROID-a): Boštjan Kolbl pripravi razpored po urniku, opravljajo ga učitelji.
10. **Lektoriranje:** Lidija Meško Merc.
11. **Priprava šolskega glasila:** Lidija Meško Merc, Matjaž Hanželič, Janja Rudolf.
12. **Šolska spletna stran in Facebook stran:** Marko Jenuš.
13. **Info točka v avli:** Matjaž Hanželič.
14. **Sodelovanje s pooblaščencem za varstvo osebnih podatkov:** Nina Kostric in Jasna Munda
15. **Priprava in izvajanje načrta integritete**: Jasna Munda in Nina Kostric.

11. SODELOVANJE S STARŠI

Redni stiki in dobro sodelovanje staršev in učiteljev je v največjo korist učencev.

CILJI dela s starši:

− čim večja udeležba staršev na pogovornih urah, roditeljskih sestankih in drugih oblikah sodelovanja,

− njihovo aktivno sodelovanje,

− upoštevanje njihovih argumentiranih pobud, predlogov,

− posredovanje objektivnih informacij o napredku učencev,

− oblikovanje vzajemnega sodelovalnega odnosa.

**SKUPNI RODITELJSKI SESTANKI**

**- 1. skupni roditeljski sestanek**: torek, 17. 9. 2024, ob 16.30.

Teme: LDN šole za šolsko leto 2024/25, aktualne informacije in napotki za uspešno delo učencev (J. Munda).

**- 2. skupni roditeljski sestanek** je načrtovan za **pomlad 2025.**

Tema: vzgoja otrok.

**ODDELČNI RODITELJSKI SESTANKI**

− potekajo najmanj 3-krat v šolskem letu, v skladu z letnim delovnim načrtom razrednikov;

− posveti oddelčne skupnosti staršev na dan popoldanskih govorilnih ur (za termine se dogovorijo starši

 in razredniki);

− možno je sodelovanje in vključevanje učencev (programi, pogovori …);

− nosilci: razredniki, svetovalna delavka, zunanji sodelavci.

**Termini sestankov morajo biti izven terminov popoldanskih pogovornih ur in skupnih roditeljskih sestankov**!

**POGOVORNE URE**

1. **dopoldanske pogovorne ure za starše**

V skladu z urnikom učitelja potekajo dopoldan enkrat tedensko. Urnik je objavljen na šolski spletni strani in na oglasni deski v šoli.

1. **popoldanske pogovorne ure za starše**

**Popoldanske pogovorne ure** bodo potekale enkrat mesečno, praviloma **od 16.00 do 17.30.**

**Datumi popoldanskih pogovornih ur:**

|  |  |
| --- | --- |
| torek, 17. 9. 2024 | februarja ni pop. pogovornih ur |
| torek, 15. 10. 2024 | torek, 18. 3. 2025 |
| torek, 19. 11. 2024 | torek, 15. 4. 2025 |
| torek, 17. 12. 2024 | torek, 20. 5. 2025 |
| torek, 14. 1. 2025 | junija ni pop. pogovornih ur |

Pogovorne ure bomo organizirali v matičnih učilnicah učiteljev. V tem času bosta na šoli tudi svetovalna delavka in ravnateljica.

**Individualne pogovorne ure izven določenih terminov so možne izven ur pouka samo ob predhodni najavi staršev in dogovoru z učitelji.**

**c) pogovorne ure za učence**

Učenci lahko sami ali skupaj s starši prihajajo na dopoldanske pogovorne ure, na popoldanske pa v dogovoru z učitelji.

**ŠOLSKI SKLAD**

Svet šole je 28. 6. 2001 ustanovil Šolski sklad. Dejavnost sklada je pridobivanje sredstev iz prispevkov staršev, občanov, donacij, zapuščin in drugih virov. Namen sklada je pomoč učencem, ki se znajdejo v socialni stiski, financiranje dejavnosti posameznega razreda, ki niso sestavina izobraževalnega programa, nakup nadstandardne opreme ter zviševanje standarda pouka.

S sredstvi šolskega sklada razpolaga upravni odbor, ki deluje v sestavi:

|  |  |
| --- | --- |
| **Predstavniki staršev** | **Predstavniki delavcev šole** |
| Mihaela VesenjakRenata Požgan Bubek | Matjaž Hanželič - predsednikSuzana Cimerman  |
| Gregor Rubin | Lidija Meško Merc |
| Nataša Zorec |  |

Mandat sedanjega upravnega odbora traja tri leta, od 28. 3. 2022 dalje.

Šolski sklad je do sedaj zaslužen za številne pridobitve na šoli. Med največjimi pridobitvami so zunanja igrala, plezalna stena v šolski telovadnici, klopi na hodnikih, digitalna kamera, oblačila za šolsko folklorno skupino, kinestetične mize, učila in učni pripomočki …

**AKCIJA ZBIRANJA ODPADNEGA PAPIRJA**

Dvakrat v šolskem letu bomo izvedli akcijo zbiranja odpadnega papirja, eno jeseni in eno spomladi. Šola bo poskrbela vse potrebno za organizacijo in izvedbo akcije. Zbrana sredstva od prodaje odpadnega papirja bomo namenili šolskemu skladu. Obe akciji bo koordiniral vodja aktiva učiteljev predmetnega pouka **Andreja Špacapan.**

12. POVEZOVANJE ŠOLE Z OKOLJEM

**SODELOVANJE Z OBČINO SREDIŠČE OB DRAVI IN Z DRUŠTVI V OBČINI**

− Priprava samostojnih prireditev šole,

− organiziranje skupnih prireditev z društvi in občino,

− sodelovanje na prireditvah društev in občine,

− objava prispevkov v občinskem glasilu Sredica idr.

**SODELOVANJE Z OSTALIMI USTANOVAMI V OKOLJU (s/z):**

− vrtci,

− osnovnimi šolami,

− srednjimi šolami,

− glasbenimi šolami,

− Ljudsko univerzo Ormož,

− Centrom za socialno delo Ormož,

− Zdravstvenim domom Ormož,

− Knjižnico Franca Ksavra Meška Ormož,

− Muzejem Ptuj – Ormož,

− Policijsko postajo Ormož,

− Radiom Prlek,

− …

Pri izvajanju LDN se bomo povezovali tudi z ostalimi ustanovami, ki niso v našem neposrednem okolju.

13. SPREMLJANJE URESNIČEVANJA LDN ŠOLE

Strokovni delavci bomo realizacijo LDN šole spremljali na delovnih sestankih in konferencah.

Svet staršev in Svet šole bo o realizaciji obveščen na sestankih, starši pa na skupnem roditeljskem sestanku.

Ravnateljica poda poročilo o realizaciji LDN šole za šolsko leto 2023/24 na sestanku Sveta zavoda in Sveta staršev v septembru 2024, Svetu zavoda pa tudi februarja 2025 v okviru poslovnega poročila.

Ravnateljica poda poročilo o realizaciji LDN šole za šolsko leto 2024/25 na sestanku Sveta zavoda in Sveta staršev v septembru 2025, Svetu zavoda pa tudi februarja 2026 v okviru poslovnega poročila.

14. PRILOGE

|  |  |  |
| --- | --- | --- |
| **ZAP. ŠT.** | **VSEBINA** | **ZADOLŽENI** |
| 1. | LDN šole za 2024/25 in  | J. Munda |
| 2. | LDN vrtca za 2024/25 | J. Munda, K. Volgemut |
| 3. | Izvedbeni načrt za NPZ | J. Munda |
| 4. | Izvedbeni načrt vzgojnega delovanja šole  | N. Kostric |
| 5. | Šolski koledar | J. Munda |
| 6. | Mesečni delovni načrti | J. Munda |
| 7. | Urniki (oddelkov, knjižnice, telovadnice, osebni urniki) | vsi strokovni delavci |
| 8. | Dežurstva učiteljev (rekreativni odmori, malica, proste ure) | B. Kolbl |
| 9. | Kulturni dnevi | organizatorji |
| 10. | Športni dnevi | organizatorji |
| 11. | Naravoslovni dnevi | organizatorji |
| 12. | Tehniški dnevi | organizatorji |
| 13. | Ostale dejavnosti (prireditve, nastopi, razstave …) | organizatorji |
| 14. | Ekskurzije, potovanja, gostovanja | organizatorji |
| 15. | Šole v naravi | organizatorji |
| 16. | Plavalni tečaji | organizatorji |
| 17. | Aktiv učiteljev v RaP | V. Petek in razredniki v oddelkih RaP |
| 18. | Ostali tečaji | organizatorji |
| 19. | Varstvo vozačev | N. Kovačič |
| 20. | Tekmovanja | organizatorji |
| 21. | Aktiv razrednega pouka | S. Kosi  |
| 22. | Aktiv predmetnega pouka | A. Špacapan |
| 23. | Načrt VI dejavnosti na področju zdrave prehrane | I. Jurgec |
| 24. | Načrt dela šolske svetovalne delavke | N. Kostric |
| 25. | Načrt izobraževanja strokovnih delavcev | J. Munda, N. Kostric |
| 26. | Letne priprave strokovnih delavcev | vsi strokovni delavci |
| 27. | Poslana vabila, obvestila | vsi |
| 28. | Prejeta vabila, obvestila | vsi |
| 29. | Šolska publikacija  | N. Kostric |
| 30.  | Navodila za izobraževanje učencev osnovne šole na domu | J. Munda, N. Kostric |
| 31. | Program dela z nadarjenimi učenci za šolsko leto 2024/25 | N. Kostric, vsi strokovni delavci  |
| 32. | Razno, ostalo | vsi |